Ёшликдаги муҳаббат – оилавий бахт сири (эркак ҳаётига оид энг узоқ тадқиқот, II қисм) - Erkak.uz\nЁшликдаги муҳаббат – оилавий бахт сири.....\nЁшликдаги муҳаббат – оилавий бахт сири (эркак ҳаётига оид энг узоқ тадқиқот, II қисм)\nShukhrat Sattorov 10.02.2016 17:40 1097 01\nМақоланинг I қисмида хабар берганимиздек, эркаклар ҳаёти узоқ ўрганилган – Грант тадқиқот лойиҳаси 1938 йилда Ҳарвард тиббиёт мактабининг бир гуруҳ тадқиқотчилари томонидан бошланган ва у ҳозир ҳам давом этмоқда. Унда университетнинг 1939-1944 йилларда таҳсил олган 268 нафар иккинчи босқич талабалари иштирок этганлар.\nГрант тадқиқот лойиҳаси доирасида болаликнинг саломатлик, бахтиёрлик, муваффақиятга кучли таъсири ўрганилганида шундай хулосага келинди: модомики бола содир бўлаётган воқеа-ҳодисалардан хулоса чиқариб борар экан, унинг ҳаётга мослашувчанлигида ижтимоий аҳвол, нобоп ота-она, жисмоний ожизликнинг яхши ёки ёмон таъсири кузатилмайди. Болалигида жуда кўп кўнгилсизликларга дучор бўлган боланинг ҳолатини ўша вақтдаги ижобий воқеалар яхши томонга ўзгартирар экан. Мисол, отасиз бўлса-да, бола онаси, ака-укаларини меҳрига тўяди, совуққон ота-онаси бўлса-да, меҳрибон бобо-бувисининг эътиборидан қувват олади.\n456 нафар бостонлик ёшлар танлаб олиниб, уларнинг ҳаёти ўрганилганида камбағал оилада, етарли муаммолар гирдобида улғайган, отасининг оила фаровонлиги йўлида қилган қаттиқ меҳнатига гувоҳ ва онасининг ғамхўрлиги ва меҳри билан ўсган фарзанднинг кун келиб юқори ижтимоий-иқтисодий мавқега эга бўлиши ўз исботини топди. "Гарчи кабағал бўлсак ҳам, ота-онамизнинг жокуярлиги туфайли бола бўлиб, буни ҳис қилган эмасмиз," дейишади кўпчилик шундай фарзандлар.\nҲатто болалик чоғларида ота-онасидан эрта етим қолиш ҳолатида, гарчи бола қаттиқ тушкунликка тушса ҳам, бу унинг руҳий ва жисмоний саломатлигига, ёрқин келажагига дахл қила олмайди.\nФарзанд ҳаётига онанинг таъсири\nОта ва она фарзанд келажагига таъсир ўтказувчи икки муҳим омиллар. Маълум бўлишича, боланинг онаси билан яхши алоқаларда бўлиши унинг:\n- самарали ишлаши;\n- ҳаётининг сўнгги йилларигача яхши яшаши;\n- мард ва доно бўлиб улғайиши;\n- оқ-қорани эрта таниши;\n- коллежда яхши ўқиши;\n- ўқишда яхши натижалар кўрсатиши;\n- 80 ёшда ҳам руҳий саломат бўлишини таъминлар экан.\nОнаси билан муносабатлари илиқ бўлмаган фарзандлар кексаликда ўзларини бошқаларга қараганда 3 карра бахтсизроқ ҳис қилар эканлар.\nХулосалар шундай бўлдики, онанинг фарзанди ташаббуси ва ютуқларидан ҳузурланиши, буни эътироф этиши ҳам боланинг истиқболига беқиёс ҳисса қўшар экан. Муносиб ҳаёт ўнкурашида юқори баллни олган омадли эркакларнинг онаси билан бўлиб ўтган суҳбатларда уларнинг "ўғлим жуда жасур", "болажоним мард ва танти" каби мақтовларни кўп ишлатишларига гувоҳ бўлинган. Яъни, ўғлининг қўрқмас-жасур экани билан фахрланган оналар болаларига яхши ҳаётга эришишларига катта ёрдам берган бўладилар.\nФарзанд ҳаётига отанинг таъсири\nТадқиқот хулосаларига кўра, фарзанд учун меҳрибон ва ғамхўр отанинг борлиги унинг:\n- соғлом бўлиб вояга етиши;\n- саёҳатларда тобланиши;\n- ҳазил-мутойиба ва ижобий феъл-атворга эга бўлиши;\n- нафақа ёшида ҳам руҳий баланси сақлаши учун хизмат қилар экан.\nОна эмас, айнан ота тарбиясида камчиликлар кузатилган умр эгалари турмуш масаласида хатоликлар қилиб, ўзларини бахтсиз ҳис қилар эканлар. Отаси билан яхши алоқада бўлмаган инсонлар ўзларининг пессимист эканликлари, одамлар билан яқин муносабат қуришдан чўчишларини тан олганлар.\nЭркак ҳаётида оиланинг ўрни\nЭркакнинг ҳаётига нафақат болалик хотиралари, шу билан бирга ўрта ёшлардаги муҳим ўзгариш – турмушнинг ҳам аҳамияти юқори.\nТадқиқотнинг 268 нафар иштирокчилари орасидан касбда юксалиш, ўз ишида ном қозониш, руҳий ва жисмоний саломатлик, чиройли турмуш, садоқатли дўстлик, ўз фарзандларига эътиборли бўлиш, ишдан завқ олиш, муҳаббатни туйиш, бахтиёрликнинг нисбий даражасини ҳис қилиш каби «умр моҳиятининг ўнкураши»га мувофиқ, "энг яхши" деб саралаб олинган 55 нафар киши 30 ёшга кирмасдан уйланган ва улар 85 ёшга кирганларида қайта ўрганилганида фақат 1 нафарининг турмуши ажрим билан якун топгани аниқланган. Ҳаёт ўнкурашида охирги ўринларни банд этган 78 нафар эркакнинг ҳаёти таҳлил қилинганида улардан 37 нафари (45 фоиз)нинг турмушида ажрим ҳолати қайд этилгани аниқланди.\nШунингдек, Бостонга қўшни шаҳарлардан келган 456 нафар шаҳарлик талабалар ҳаёти ўрганилган Glueck Study тадқиқотида шу далил маълум бўлдики, уларнинг ҳар учтасидан 2 нафари ҳеч қачон уйланмаган. Сабаб – ижтимоий муносабатларда нўноқлик, топиш-тутишининг камлиги. Ўнкураш омиллари асосида тузилган рейтингда паст ўринни олган 50 нафар талабанинг 71 фоизи руҳий касал, деб топилган.\nАжрашиб иккинчи турмуш қурган 85 ёшдаги 27 нафар эркаклардан 23 нафари оилавий ҳаётда омадга эришганини қайд этган. Илк никоҳнинг ажрим билан тугаши эркакни оила юкини торта олмасликда айблаш учун асос бўла олмайди.\nАксарият ҳолда, яъни бу ажримларнинг 57 фоизида бош омил ичкиликбозлик бўлгани аниқланди.\n20-70 ёшларида иштирокчиларнинг 18 фоизи оилавий турмушда гоҳ бахтли, гоҳ бахтсиз эканликларини айтишган. Аммо йиллар ўтиб, улар 85 ёшларида қайта сўроқ қилинганларида уларнинг 76 фоизи оилавий турмушларидан розиликларини билдиришган. Кексаликда эр-хотинлар бир-бирларига суяниб, қадрига етиб, ҳаётларининг яхши хотираларини эсга олиб, ёмонликларни унутар эканлар.\nОилавий бахтиёрликнинг сири ҳаммани қизиқтириши табиий. Бахтли жуфтликлар ҳаётлари давомида кўп саёҳат қилишлари, ҳар куни яёв сайр қилиб ўзаро суҳбат қуришлари, ҳазил-мутойиба билан яшашлари, бирор масала юзасидан бир-бирлари билан очиқча фикр алмашишлари маълум бўлди.\nЁшликдаги муҳаббат – оилавий бахт сири\nИнсон ҳаёти ва болалиги, турмушининг узвий боғлиқлиги ўрганилганида 30 ёшгача муҳаббатини топган, унга эришган инсонларнинг деярли ҳаммаси бу борада чинакам омадга эришган. Уларнинг оилавий турмуши маънавий-руҳий туйғуларга, романтика ва садоқатга бой бўлган.\nБунинг сабаби – эркак руҳиятининг соғломлиги, туйғулар барқарорлиги, унинг самимийлигига путур кетмагани экан. Натижада бу омиллар эркакнинг аёлга ҳирс билан эмас, хайрихоҳлик билан муносабатда бўлишини, мустақил қарорлар қабул қилишини, ўзига ишончининг пайдо бўлишини, ижтимоий ва ҳиссий салоҳиятининг ошишини таъминлар экан. Бу борада ошиғи олчи эркаклар касбий ҳаётда ҳам юксак натижаларни қайд этишлари тасдиғини топди.\nБолалиги ёмон хотираларга тўла кишилар эса яқин муносабатларни ўрнатишга қийналадилар. Уларда пессимизм ва шубҳа кучли бўлади. Бу каби одамлар ташаббускорликда суст бўлганлари учун муваффақиятли навқиронлик даврини ўтказиб юборадилар. Аммо бир ҳақиқат маълум бўлди – маъюс болалик эгалари ҳам ўз тақдирлари ва ҳаёт йўлларини яхши томонга ўзгартиришга қодир эканлар. Бунинг пойдевори эса муносиб турмуш ўртоқ, мустаҳкам оила, руҳий ҳимоя экан.\nТеглар: # эркак муваффақияти # руҳият # оилавий бахт


ХОРИЖИЙ САРМОЯ ИШТИРОКИДАГИ ЗАМОНАВИЙ ҚУВВАТ\nИқтисодиёт 28.06.2019 224\nДавлат статистика қўмитаси маълумотига кўра, жорий йил биринчи чорагида вилоятимизда асосий капиталга йўналтирилган инвестициялар умумий ҳажми 5 триллион сўмдан ошган. Бу эса ҳудудлар кесимида Тошкент шаҳри кўрсаткичидан кейинги энг яхши натижадир. Ушбу инвестициялар таркибида корхона ва ташкилотлар (11,1 фоиз) ҳамда аҳоли маблағлари (6,2 фоиз) муҳим улушни ташкил этган бўлса-да, асосий салмоқ (78,7 фоиз) хорижий сармоя ва кредитлар ҳиссасига тўғри келгани янада аҳамиятлидир. Англаш мумкинки, охирги пайтда чет эл инвесторларида воҳамиз иқтисодиёти етакчи тармоқларига капитал киритишга қизиқиш юқори бўлмоқда.\nБуни вилоятимиз ҳудудида хорижий сармоя жалб этган ҳолда рўёбга чиқарилаётган лойиҳалар кўлами кенг эканидан ҳам яхши билиш мумкин. Мазкур ташаббуслар юқори технологияли ишлаб чиқаришларни ташкил этишга қаратилгани эътиборга молик. Бугунги кунда Китоб туманидаги "Erkan machinery" Ўзбекистон-Туркия қўшма корхонаси томонидан амалга оширилаётган лойиҳа истиқболи ҳақида ҳам шу гапни айтиш мумкин. Унинг умумий қиймати 6 миллион АҚШ долларига баҳоланган бўлиб, ўзимизда импорт ўрнини босувчи замонавий технологик ускуналар тайёрлашни кўзда тутади.\n- Лойиҳани икки босқичда тўлиқ ишга туширамиз, - дейди қўшма корхона директори Алижон Эшқобилов. - Асосийси, яқин орада биринчи босқич доирасидаги ишларни буткул якунлаймиз. 90 фоизга бажарилган ҳисоби. Ишлаб чиқариш биноси тайёр ҳолга келган. Маҳсулот ясаш учун зарур дастгоҳ ва линияларни четдан олиб келиб ўрнатдик. Монтаж ишларини тугатиб, июль ойида ишлаб чиқаришга киришамиз. Ҳозиргача 1 миллион АҚШ доллари миқдорида инвестиция ўзлаштирилганини алоҳида қайд этиш керак.\nТадбиркорнинг сўзларига кўра, янги қувват фойдаланишга топширилса, донни қайта ишлаш корхоналари учун тегирмон ва омихта ем ишлаб чиқариш ускуналари етказиб бериш имконияти пайдо бўлади. Айни пайтда ушбу технологик жиҳозлар юртимизга четдан импорт қилинаётгани инобатга олинса, келгусида анчагина валюта тежаб қолиниши аён бўлади. Биринчи босқичда маҳсулот тури 20 тага етказилади. Йиллик қувват ўртача 100 жамланма ишлаб чиқариш имконини беради. Кейинчалик ассортимент 50 турдан ошади. Яъни мураккаб ускуналарни тайёрлаш ҳам фаол ўзлаштирилади.\nАввалига корхонада 20 нафар киши иш билан банд этилади. Кейинчалик бу сон янада кўпайиши мумкин. Алижон Эшқобиловнинг билдиришича, қўшма корхона қошида очиладиган бир нечта кичик ёрдамчи қувватлар бунга кенг йўл очади. Ушбу цехларда тайёр ускуналар учун ишлатиладиган айрим деталларни ясашни ташкил этиш мақсад қилинган. Бошқача айтганда, фаолият кооперация асосида олиб борилади. Шундай қилинса, корхонада ишлаб чиқаришни маҳаллийлаштириш даражасини дастлабки 50 фоиздан 70 фоизгача чиқаришга эришилади.\nМаълумот ўрнида таъкидлаш жоиз, вилоятимизда суюлтирилган синтетик ёқилғи ишлаб чиқаришни ташкил этиш, нефть-газ конларини ўзлаштириш сингари йирик лойиҳалар ҳаётга татбиқ этилаётгани жорий йил биринчи чорагида ҳудуд иқтисодиётига йўналтирилган инвестициялар ҳажми ўтган йил мос даврига нисбатан 2 баравардан ҳам кўпроқ ошишига туртки берган.\nСуратларда: "Erkan machinery" қўшма корхонаси фаолиятидан лавҳалар.


АНДИЖОН – “Сиздан Телеграм”да мактубимиз чиққач, йўлсозлар ҳаракатга тушиб қолди”\n07 май 2021, Тошкент вақти: 16:09\nАСАКА. “Андижон вилояти Асака шаҳри Умид кўчасидан мактуб йўлламоқдамиз. “Сиздан Телеграм”да кўп қаватли уй олди кавланганича қолиб кетгани ҳақида мактубимиз чоп этилган эди. Мактуб чиққач, бир ярим ойдан бери қаровсиз ётган жойда ишлар бошланди. Ахлатларни машинада ташиб кетишмоқда. Хуллас, иш қизғин! Бўлар экан-ку!”\n(ST даракчи ўз гапларини асослаш учун фото илова қилган. Бу маълумот аввалги хабарлари тасдиқланган Озодлик мобил мухбири томонидан келган.)


Банан ART ёхуд бананларда тасвирланган тасаввурлар - XABARDOR.UZ\nБанандан фақат севимли мева эмас, ижодий тасаввурларимизни акс эттирувчи восита сифатида ҳам фойдаланиш мумкин. Нидерландиялик ижодкор Стефан Брусче бананлар орқали ўз тасаввурларини рўёбга чиқарди. Рассомнинг шунчаки ҳавас учун қилган ижодий ишлари банан санъатининг юзага келишига сабаб бўлди.\nҲа, инсондаги ижодкорлик қобилияти ҳар қандай маҳдудликда ҳам санъат ярата олади. Бу—банан art ҳақидаги бизнинг хулосамиз. Қаҳрамонимиз ижоди тарихи билан танишиш баробарида Сиз ҳам унинг асарларидан бахраманд бўлинг. Эҳтимол, сизнинг хулосангиз бироз фарқли ёхуд бизникига уйғун бўлар!\n“Ҳаммаси Instagramга қандай пост қўйсам экан, деган саволдан бошланган,”—дейди рассом. “Тўсатдан ёнимда турган бананларга кўзим тушди. Агар бананларда жилмайиб турган чеҳраларни тасвирласам, бу энг гўзал пост бўларди, деб ўйлаб қолдим.”\n“Қўлимга шарикли ручка олиб, бананга нималарнидир чизган бўлдим. Банан пўсти чизиш учун шу қадар қулай эканки, ишларимдаги жозибадан ўзим ҳам ҳайратда эдим. Кейинги кун яна чиздим. Бора-бора у ёқимли машғулотга айланди.”\n“Банан пўстида кулган юзлар, жаҳлдор қиёфалар, даҳшатдан катта-катта очилган кўзларни фақат чизиш эмас, ясаш ҳам мумкинку, деган фикр хаёлимдан ўтди. Бунинг учун бананга шакл берса кифоя. Қолаверса, энди шунчаки шакл ва қиёфаларни эмас, ақлли ғояларни акс эттириш керак—карвинг санъати билан шуғулланишим мана шу қарор натижаси бўлди”.\nБиз интерьвю давомида Стефанни ҳаваскор деб атаб хато қилганимизни тушундик. Унинг интилиши буюк мақсадларга қаратилган. “Бананларни кўрсам, дарров хаёлимга янгидан янги ғоялар келадиган бўлиб қолган. Бананларда мен ўзимга энг ёқадиган, қадрли бўлган нарсаларни тасвирлайман. Эндиги ниятим Библиянинг нақадар улуғ ва ҳайратомуз китоблигини намойиш қилиш учун Библия бананлари туркуми устида ишлашдир.”\nP.S: Стефан Брусче ўз санъатини намоён қилиш учун фақат бананлардан фойдаланади. Банан сингари ранги ёрқин, табиатнинг ҳақиқий мўжизаси бўлган яна қанча мевалар бор. Улар орқали ҳам санъат асари дейишга арзигулик гўзалликни ижод этса бўлади. Тасвирлаш учун атрофимиздаги реал борлиқда ҳам, хаёл деб аталмиш нореал борлиқда ҳам бизни руҳлантирадиган, илҳом берадиган азиз ва севимли нарсалар, тасаввурлар бисёр.\nЯратувчанлик қобилияти эса барчамизда мавжуд!


Қирғизистоннинг собиқ президенти Атамбаев қамоқхонада очлик эълон қилди\nНамойишчилар томонидан озод қилиниб кейин яна ҳибсга олинган Қирғизистоннинг собиқ президенти Алмазбек Атамбаев тергов изоляторида очлик эълон қилди. Бу ҳақда унинг адвокати Замир Жоошев хабар берди.\nУ қандай талабларни эълон қилгани ҳақида хабар берилмаган. Жоошевнинг сўзларига кўра, сиёсатчини илгари ўлимга маҳкум этилганларнинг тергов ҳибсхонасида сақлашмоқда (2007 йилда Қирғизистонда бекор қилинган). Унга кўра, камерада ушлаб туриш шартлари етарли эмас, Атамбаевнинг соғлиғи эса ёмонлашган.\nДавлат жазони ижро этиш хизмати собиқ президент Алмазбек Атамбаевнинг Миллий хавфсизлик давлат қўмитаси ҳибсхонасидан Бишкекдаги 1-тергов изоляторига кўчирилишига изоҳ берди. Қайд этилишича, у Азиз Батукаевнинг ноқонуний равишда озод қилинганлиги тўғрисидаги иш бўйича Бишкек шаҳрининг Первомайский туман судининг қарори асосида кўчирилган.\n“Муассасага келгач, Атамбаев билан профилактик суҳбатлар ва бошқа тегишли процедуралар ўтказилди. Кейин у умумий режим камерасига тайинланди. Муассаса маъмурияти Атамбаевдан очлик эълон қилиш тўғрисида ҳеч қандай баёнот олмади ”, — дейилади Жазони ижро этиш давлат хизмати хабарида.\nДепартаментнинг таъкидлашича, адвокат Замир Жоошевнинг Атамбаевни ҳибсга олиш шартлари тўғрисидаги баёнотлари ҳақиқатга тўғри келмайди — СИЗО-1 марказлаштирилган иситиш тизими ва марказий канализация тизимига уланган, барча камералар ёпилган, СИЗОга видеокамералар ўрнатилган.\nШунингдек, Жазони ижро этиш давлат хизмати 27 октябрь куни махсус комиссия йиғилиши режалаштирилганлиги, унда Атамбаевни бошқа муассасага ўтказиш масаласи кўриб чиқилишини хабар қилди.\nАтамбаев 2011 йилдан 2017 йилгача президент бўлган. 2019 йил август ойида унинг уйига махсус кучлар ҳужум қилди ва у ҳибсга олинган. Июль ойида у коррупцияда айбланиб 11 йилга озодликдан маҳрум қилинган эди. 6 октябрга ўтар кечаси Бишкек марказида бўлиб ўтган оммавий намойишлар пайтида уни Миллий хавфсизлик давлат қўмитасининг ҳибсхонасига бостириб кирган намойишчилар озод қилишди. Бир неча кундан кейин у яна ҳибсга олинган.\nТартибсизликлар ортидан амалдаги президент Сооронбай Жеэнбеков истеъфога чиқди. Унинг ўрнини Атамбаев билан бир вақтда унинг тарафдорлари озод қилган Бош вазир Садир Жапаров эгаллади.


Сингапурлик олимлар «ақлли» спорт костюмини яратди\nСпортчилар ўз тана имкониятларини тўлиқ очиш учун мунтазам шуғулланиши керак. Бироқ бунинг учун, аввало, спортчи ўзининг захира кучини баҳолай билиши лозим. Сингапур Миллий университетининг (NUS) бир гуруҳ тадқиқотчилари смартфонлар билан бирга ишлаб, спортчининг жисмоний ҳолатига оид маълумотларни тақдим этишга қодир костюмни яратди, деб хабар беради TechXplore.\nСпортчиларнинг соғлиғига оид кўрсаткичларни мониторинг қилиш учун турли гаджетлардан фойдаланилади. Кичик фитнесс-трекерлардан бошлаб, клиник мониторингдаги мураккаб қурилмаларга қадар. Фитнес-трекерлар қулай ва енгил, бироқ улар фақат битта нуқтадан маълумотларни йиға олади — бу керакли натижани аниқлаш учун етарли эмас. Тиббий текширув учун мўлжалланган қурилмалар бир нечта датчиклардан иборат бўлади, бироқ ундан фақат бирор бир хонада, қатор симларга уланган ҳолда фойдаланиш мумкин.\nСингапур Миллий университети соғлиқни сақлаш соҳасидаги Инновация ва технологиялар институти доценти Жон Хо бошчилигидаги жамоа смартфонлардаги электромагнит сигналларни танадаги датчикларга узата оладиган ўргимчак тўрига ўхшаш структурани яратди. Гаджет қувватланишни таъминлайди ва бутун костюм бўйлаб маълумотларни узатади.\nМазкур костюмни яратишга икки йилга яқин вақт сарфланган. Унинг асосини NFC технологияси ташкил этади.\n«Бизнинг ақлли костюмимиз энергия манбайи бўлиб хизмат қиладиган, шунингдек, датчиклардаги маълумотлар кўришда дисплей вазифасини ўтайдиган кўплаб замонавий смартфонлар билан бирга ишлай олади. Смартфондан симсиз технология ёрдамида қувватлана оладиган ақлли костюмнинг яратилиши улкан ютуқ ҳисобланади», — дейди Хо.\nКостюмга концентратор каби ишлайдиган индуктив нақшлар ўргимчак тўри схемаси тикилган. Ушбу нуқталардаги датчиклар маълумотларни смартфонларга узатиши ва NFC чипидан энергия қабул қилиши мумкин. Бу эса оғирликнинг камайишига ва маълумотларни тананинг бир нечта нуқтасидан йиғиш имкониятини беради.


Иммунентни кутарамиз | IBRATLI BEKA | Яндекс Дзен\nИммунитетни кутариш учун:\n100 гр янчилган ёнғоқ мағзи, 100 гр қирилган олма, 2 та лимон шарбати (сиқиб олинган суви), 1 ош қошиқ тоза асал яхшилаб аралаштирилиб, совутгичда сақланади. Катталар кунига 2-3 маҳал овқатдан олдин бир қошиқдан, болалар эса бир чой қошиқдан истеъмол қиладилар.\nОрганизм сувсизланиши иммунитетни пасайтиради. Бунинг олдини олиш учун кун давомида 8 пиёлагача суюқлик ичинг. Суюқликнинг 2-3 пиёласи кўк чой, қолганлари шарбат (сок), оддий қайнаган сув бўлсин.\nҚайнатилган мол ёки қўй гўшти, тил, жигар, калла гўшти, қази, шунингдек, товуқ, ўрдак тухуми, каклик гўшти, эчки сути кони фойда.\nОлма, ширин анор, нок, қора смородина, шовут, майиз, шафтоли, қизил сабзидан сиқиб олинган шарбатлар, ўрик, наматак қоқисидан тайёрланган дамламалар истеъмол қилинади.\nЗира, седана, кашнич уруғи, долчин каби қувватлантирувчи зираворлар, укроп, петрушка, сельдер тановул қилиб туриш фойдали.\nҚаймоқ, какао, шоколад, ёнғоқ, писта, ширин бодом каби кайфиятни кўтарувчи қувватли озуқалар бўлиши керак.\nҲафтада 2-3 марта парҳезли кунлар ташкил этиш – кун давомида фақат олма шарбати, кўк чой, ясминли чой, таом ўрнига творог, қатиқ, сузма истеъмол қилиш организмни ичакларда йиғилиб қолган заҳарли моддалардан тозалайди, иммунитетни оширади, оғир хасталиклардан сақлайди.\nГемоглобин бола ва ҳомиладор аёл тана ҳужайраларини ҳаёт учун жуда муҳим бўлган кислород билан таъминлаб туради. Унинг камайиши кислород етишмовчилиги, анемия, тез чарчаш аломатлари пайдо бўлишига олиб келади. Биз гемоглобин пасайганда мунтазам равишда истеъмол қилиш зарур бўлган озиқ-овқатлар рўйхатини туздик:\n1. Ҳолва. Бу ширинлик таркибида гемоглобин даражасига таъсир қилувчи катта миқдорда темир моддаси мавжуд.\n2. Гўшт ва калла-поча. Бу маҳсулотлар заифлашган организм ва гемоглобин даражасини қайта тиклаш учун жуда муҳим ҳисобланади.\n3. Қуритилган қўзиқоринлар. Мунтазам равишда қуритилган қўзиқориндан шўрва ичсангиз гемоглобин даражасининг пасайиш муаммосига йўлиқмайсиз.\n4. Анор. Анорни мунтазам равишда истеъмол қилиш гемоглобин даражасини меъёрида ушлаб туришга ёрдам беради.\n5. Лавлаги. Бир ой давомида ҳар куни 30 граммдан лавлаги шарбати ёки 100 граммдан қайнатилган лавлаги истеъмол қилинса гемоглобин миқдори сезиларли даражада кўтарилади.


DIA 2019: энг зўр дисплейлар эълон қилинди - Terabayt.Uz\nКуни кеча саноқ бўйича йигирма бешинчи Display Industry Awards 2019 соврини эгалари маълум бўлди. Ушбу мукофот тақилувчи қурилмалар, телевизорлар, мобил девайслар ва автомобиллар учун ишлаб чиқилаётган энг яхши дисплейларга берилади.\nЎҚИНГ: Смартфон танлашда нималарга эътибор қаратиш лозим? (Дисплей)\nБу йилги соврин бирйўла учта экранга берилди: Apple Watch Series 4 смарт-соатининг OLED-дисплейи, Samsung Electronics компаниясининг модулли MicroLED экрани ҳамда Sony ишланмаси бўлган Crystal LED Display.\nApple Watch экрани узоқ муддатли ишлаши, ромлари юпқалиги ҳамда тасвир сифати учун мукофотланди. Samsung компаниясининг MicroLED-дисплейи унинг The Wall русумли 8К-телевизорига ўрнатилган бўлса, Sony Crystal LED технологиясидаги экранлар кўп жойларда қўлланади. Ушбу иккита дисплейни тасвирнинг аъло сифати ҳамда уларда қўлланаётган технологияларга кўра юксак баҳолашди.\nАйтиш керакки, ўтган йили Display Industry Awards 2018 мукофоти iPhone X ҳамда iPad Pro’га насиб этган эди.\nЎҚИНГ: Дунёдаги биринчи LCD-экран учун мўлжалланган дисплей ости бармоқ изи сканери тақдим этилди. Энди арзон смартфонлар ҳам ажойиб функцияга эга бўлиши мумкин!\n#Apple #Apple Watch #Samsung #Sony #дисплей #смарт-соат #телевизор #янги технологиялар #аксессуарлар #The Wall телевизори #Sony Crystal LED Display


10.01.2022 - Истеъмолчилар ҳуқуқларини ҳимоя қилиш Агентлиги\nМуаммо: мурожаат ва натижа, ЯнгиликларBy tagaeva@press 10.01.2022\nРасмий хабар. Ижтимоий тармоқда, хусусан “Кушербаевга мурожаат” телеграмм каналида Наманган вилояти Янгиқўрғон туманида яшовчи истеъмолчи “Янгиқўрғон тумани Янгиқўрғон Аланга ёнғинга қарши кураш” МЧЖ аҳолидан 15 000 сўм пул олиб юришибди. Шу тўғрими? Улар хонадонларга кириб, уйнинг томига хашак қўймасликни, ис газидан эҳтиёт бўлишни тушунтиришяпти, холос.Шу биргина тушунтиришнинг нархи 15 000 сўм турадими?” деган савол билан пост…\nМуаммо: мурожаат ва натижа, ЯнгиликларBy mansurova@press 10.01.2022\nДўкон қанча муддатда пулни қайтаради ёки маҳсулотни алмаштиради? Мазкур савол билан истеъмолчи 1159 ишонч телефонига мурожаат қилди. Гап шундаки, истеъмолчи “ZoodMall” интернет магазинига буюртма қилиб, “REDMI NOTE 9 3/64 GB 48 MP GREEN” русумли Xiaomi смартфонини 2 190 000 сўмга сотиб олган. Телефон ўз вақтида келтириб берилди, аммо бир ой ичидаёқ носозлиги маълум бўлди. Бу ҳақда…\nФойдаланилмаган авиа чипталарни пулини қайтариш муаммолари бугунги кунда ҳам долзарблигича қолмоқда. Истеъмолчилар ҳуқуқларини ҳимоя қилиш агентлигига пандемия сабабли бекор қилинган рейслар туфайли авиа чипта пулларини қайтариш бўйича билдирилган мурожаатлар келиши давом этмоқда Истеъмолчилар ҳуқуқларини ҳимоя қилиш агентлигининг Бухоро вилояти ҳудудий тузилмаси “UZBEKISTAN AIRVAYS” АЖдан “Бухоро-Москва” авиакомпаниясидан икки йил айнан 2020 йилнинг апрель ойида учта авиа…


«Куйдираётган» чироқ ва «тонировка»га йўғон жарималар. Масъулларнинг изоҳи янги изоҳларни талаб қилмоқда\n11:40 / 31.05.2019\nМавзулар трендида бугун автоолам. Рулни бошқарган инсон борки тажанг ҳозир. Сабаби аён – бир қатор қарорлар қабул қилиндики, уларнинг бирортаси ҳайдовчига қулайлик туғдирмайди, билъакс ҳам чўнтагига, ҳам вақтига, ҳам асабига путур етказади. Аммо қарор қабул қилиб бўлинган, ортга йўл йўқ!\nҲамма гап ҳам шунда аслида. Бизда қабул қилинган қарорлар мукаммал ҳисобланади ва ортга қайтиш, яъни бекор қилиш масаласи кўриб чиқилмайди. Ҳолбуки энг ривожланган мамлакатлар қонунчилиги ҳам бир текис эмас, хатолар учраб туради. Энг муҳими, бу хатоларни зудлик билан тузатиш, керакли хулосаларни чиқариш.\nКелинг, Ўзбекистон йўлларида ва тилларида тобора авжига чиқаётган баҳсли ҳолатларни қисқа таҳлил қилиб чиқамиз ва кейин улар бўйича ўз таклифларимизни билдирамиз.\nМавзуларнинг энг муҳимлари: кундузи чироқ ёқиб юриш, «тонировка» учун ақл бовар қилмас жарималар ва ниҳоят маълум тоифа ҳайдовчилар учун қўшимча талаблар (уларнинг қандайлигини яхши биласиз).\nБуларнинг бирортасидан бирор ҳайдовчи мамнун бўлди дейиш, энг камида ножиддийлик бўларди. Ҳамма билиб турган нарсани очиқ тан олиш шарт – мазкур қарорларнинг ҳар бири бюджетдаги ўпирилган жойларни ямаш ва қўшимча даромад манбаидан ўзга нарса эмас!\nМайли, давлат ёки қайсидир ташкилотнинг даромад қилиш заруратини тушунса бўлади. Аммо ҳамма голлар фақат битта дарвозага (бу ўринда ҳайдовчилар ҳамёнига) уриладиган бу ўйиндаги шартларга озроқ ўзгартириш киритмоқ зарур. Хўш, қандай?\n1. Кундуз куни чироқларни ёқиб юриш шарт қилиб қўйилди. Хавфсизлик нуқтаи назаридан, «йўллардаги ҳодисалар камаймоқда!» дея бонг урилди (энг қизиғи, дастлаб бир ой вақт ўтмай тўрт ойлик ижобий статистика ҳам тақдим қилинди, ички ишлар ҳам нима қилсин, буйруқни бажаради-да...).\nФото: Акрамхон Бобохонов\nХусусан, айнан мана шу мавзу кўтарилган охирги тадбирда Ички ишлар вазири ўринбосари Акрамхон Бобохонов «Транспорт воситаларининг ёниб кетиши кундузи чироқларни ёқиб юриш билан боғлиқ ҳолат эмас» дея баёнот берди ва гапининг исботи сифатида қуйидаги далилларни келтирди: «...мазкур тартиб жорий этилганидан буён 1,5 ойдан зиёд вақт ўтган бўлса, шу муддат ичида йўл-транспорт ҳодисалари 18,2 фоизга (199та), ЙТҲ оқибатида ҳалок бўлганлар 16,7 фоизга (45 нафар) ва тан жароҳати олганлар сони 23 фоизга (241 нафар) камайган.\n... кундузги вақтда рўй бераётган йўл-транспорт ҳодисаларининг 50 фоизи эса айнан қарама-қарши томондан келаётган автомобил ёки пиёдани пайқамаслик натижасида рўй бермоқда.\nМазкур тартиб хориж тажрибасидан келиб чиққан ҳолда жорий этилган. Хусусан, у Европанинг 65 давлатининг 25тасида барча автотранспорт воситалари учун мажбурий, 15тасида фақатгина мототранспортлар учун белгиланган, 3тасида мавсумий характерга эга бўлса, 4тасида тавсиявий асосда жорий этилган.\nҲаво ҳарорати 35-50 даражага етадиган БАА ва Малайзияда ҳам транспорт воситалари учун яқинни ёритувчи чироқларни ёқиб ҳаракатланиш тартиби мавжуд...\n... мазкур тартибга риоя қилмаганлик учун Швецияда 1 млн 51 минг 836 сўм (миллий валютада ҳисоблаганда), Чехияда 732 минг 220 сўм, Эстонияда 1 млн 887 минг 510 сўм, Руминияда 574 минг 829 сўм жарима солинади».\nЕвропанинг маълум қисмидаги талабни қўллаш учун аввал Европа йўллари, инфратузилмасини яратиш, қатор давлатлардаги жаримани солиштиришдан олдин у давлатлардаги минимал маош билан ҳам танишиб қўйиш заруратини мактаб ўқувчиси ҳам билса керак?\nЙўл ҳаракати хавфсизлиги бош бошқармаси раҳбари ўринбосари Эрали Бозоров мавзуга оид янада қизиқарли маълумотлар тақдим қилади.\n«Транспорт воситаларидаги ёнғин ва кундузи чироқ ёқиб юриш мутлақо бир-бирига боғлиқ эмас. 2019 йилнинг ўтган 4 ойи мобайнида 139та транспорт воситасининг ёниш ҳолати қайд этилган, шулардан 112таси енгил машина, 27таси юк машинаси. 2018 йилнинг 4 ойида эса 147та (116та енгил машина, 27та юк машинаси, 4та автобус) ёнғин ҳолати кузатилган. Автотранспорт воситаларидаги ёнғин кўрсаткичи ўтган йилгига қараганда камайганини кўриш мумкин», ─ дейди Бозоров.\nОдамларда рақамларни аниқ кузатиш имконияти йўқ, лекин айни шу мавзудаги хабарлар кўпайган ёки камайганини ҳамма ҳис қила олади. Бир нарса аниқки, ўтган йиллар давомида йўллардаги ёниш ҳолатлари асосан пойтахтдаги йирик автобуслар билан боғлиқ бўларди. Бу йил эса бундай ҳодисаларга учраган автомобиллар шу қадар ранг-барангки...\nМайли, дейлик бу важларда жон бордур, мавзу кўп қайта муҳокама қилинди ва қилинмоқда. Гап бошқа томонда.\nКелинг, ортга қайтиш иложи йўқ экан, миллионлаб ҳайдовчиларнинг кундузи чироқ ёқиб юриш хавфли эканлиги, иссиқ кунларда ёнғин келиб чиқиши мумкинлиги тўғрисидаги оҳ-у нолалари етиб бормас экан, бир иш қилайлик: мажбурий суғурта шартномаларига фақат фуқаролик жавобгарлигини эмас, «ўз-ўзидан» келиб чиқаётган ёнғин ҳолатларини ҳам суғурталашни киритайлик. Ишонинг, юзлаб миллиардлар айланаётган суғурта лоббисининг ўзи бу қарорни бекор қилиш чорасини топади.\n2. «Тонировка» жаримаси бирданига, ҳеч бир изоҳларсиз 25 баробар оширилди. Сабаби тушунарли, аксарият ҳайдовчилар қиммат нархлардаги бу «қулайлик»дан воз кечишди, пул тўлашмади. Умуман олганда ўзи бу жуда қизиқарли мавзу. Бир вақтлар «тонировка» омма учун буткул бекор қилинганда хавфсизлик учун бу ниҳоятда зарурлиги тушунтирилиб ёқа йиртилганди. Қарангки, тушум бўлса, ҳар қандай важ-карсонлар унутиларкан, иккинчи даражага тушаркан, қоларкан. Майли, нима бўлганда ҳам бу «неъмат»дан фойдалансанг ё пулини, ё жаримасини тўлайсан, бошқа илож йўқ.\nФото: Эрали Бозоров\nЖурналистлар рухсатнома олмасдан «тонировка» қилганлик учун жарима миқдорининг кескин оширилишидан мақсад нима эканини сўраганларида Эрали Бозоровнинг берган жавобини бемалол «жаҳон нутқларидаги энг машҳур жумлалар» қаторига тиркаш мумкин.\n«Биз билмаймиз-ку, ойнасини рухсатнома олмасдан қорайтириб олган ҳайдовчи қаерда нима иш қилиб юрибди. Кўпчиликнинг мақсади бошқа бўлиши мумкин. Қолаверса, «тонировка» қилиш мажбурий талаб эмас, ихтиёрий. Мақсадимиз – ойналарни қонунга хилоф равишда қорайтиришнинг олдини олиш».\nТасанно! Қойилмисиз? Яъни, Бозоровнинг мантиғига кўра, кимдир пулини тўласа, унинг мақсадлари ҳаммага аён бўлади-қолади, аксинча, пул тўламаганнинг ҳаммасидан шубҳаланса арзийди. Лекин бир фикрда жон бор – кўчаларда ҳаракатланаётган «тонировкали»ларнинг ҳаммасини ҳам давлат ғазнасини бойитган деб бўлмайди. Лекин бу танганинг иккинчи томонини очади: ҳеч қачон зари ёки зўри бўлмаган оддий одам машинасини тонировка қилиб юрмайди.\n«Тонировка»га рухсатни сотиб олган автомобиллар реестри тузилсин ва оммага ошкор қилиб қўйилсин. Шундай бўлсинки, истаган одам автомобиль рақамини киритган ҳолда онлайн режимда тўлов амалга оширилган ёки йўқлигини текшира билсин. Президент, бош вазир кортежи, хорижий дипломатлар каби дахлсиз автомобилларни мустасно қилган ҳолда очиқ реестр орқали ҳаммани кузатиб бориш имкони туғилсин. Сабаби шуки, пулини тўлаганлар каму, қорайтириб юрганлар кўпроқдек!\nҚонун тенглиги таъминланаркан, ҳоким ҳам, вазир ҳам «тонировка» учун тўлов қилсин. Шунда ўз-ўзидан кейинги саволлар туғилади, яъни бу тўловларнинг манбаси қаер эканлиги билан қизиқилади ва шаффофлик пайдо бўлади. Амали ёки пули туфайли бошқалар етолмайдиган бу қулайликдан бепул фойдаланаётганларнинг таноби тортилади, жаримани ҳалол тўлаётганларга нисбатан адолат қилинади.\nАлбатта, бу таклифлар парламент муҳокамасидан жой олиш тугул биносининг панжарасидан ҳам ўта олмайди. Лекин бир қаламкаш сифатида жар солиш орқали кўнгил андак таскин топармикан деган умид борда...\nМақола тайёрланиш жараёнида Жанубий Кореядаги ватандошимиз Ҳумойиддин Қосимов қуйидагича фикр билдириб қолди: «Чироқ ёқиш ва жарималар бўйича Европа тажрибасини қўллаётганларга саволим: нега «тонировка» бўйича ҳам ривожланган давлатлар, масалан Жанубий Корея тажрибаси қўлланилмаяпти? Ахир уларда бу қулайлик мутлақо бепул ёки арзимас тўлов эвазига-ку?».\n08:37 / 24.08.2019\n17:20 / 03.08.2019\nИИББ: парда ва дарпардалар бўйича қонунчиликда ўзгаришлар рўй бермади


Таэквондочиларимиз 2013 йилдан бери илк бор ЖЧда медалсиз қолишди\n19 май, 2019, 18:34 293\nСўнгги умид Шокиндан эди\nБуюк Британиянинг Манчестер шаҳрида таэквондо бўйича жаҳон чемпионатида сўнгги кун баҳслари ўтказилмоқда. Бироз аввал +87 кг вазн тоифасида терма жамоамиз вакили Дмитрий Шокин мексикалик рақибига қарши даянга чиқди.\nМуросасиз кечган беллашув ҳамюртимизнинг 7:16 ҳисобидаги мағлубияти билан якунланди. Шу тариқа терма жамоамиз вакиллари бугун ҳам медалсиз қолишди. Бунгача бугун баҳс олиб борган Максим Рафалович ҳамда Феруза Содиқова ҳам мусобақани эрта тарк этишган эди.\nТаъкидлаш жоиз, терма жамоамиз вакиллари сўнгги бор 2013 йили Мексикада ўтган дунё биринчилигида медалсиз қолишган эди.


Матёқуб Матчонов Ўзбекистонда энг таниқли актёрлардан бири ҳисобланади.\nТаниқли актёр Матёқуб Матчоновнинг тўсатдан ҳибсга олингани бир ойдан буён Ўзбекистондаги санъат ва бизнес аҳлининг тор доираларда пичирлаб тилга оладиган муҳокама мавзусига айланди.\nРамазон байрамидан бир кун олдин (4 июл, 2016 йил) хавфсизлик ходимлари томонидан олиб кетилган 60 ёшли актёр бугун халқ қўрқиб тилга оладиган МХХнинг Тошкентдаги “Гвардейский” тергов изоляторида қолаётир.\nАброр Ҳидоятов номидаги ўзбек давлат драма театри актёри Матёқуб Матчоновнинг ҳибсга олингани ҳақида хабар берган ягона ахборот воситаси Озодлик радиоси бўлиб қолаётир.\nМавзуга ойдинлик киритиш учун Озодлик ўз суриштируви доирасида Матчоновни шахсан таниган, унинг бизнес фаолиятини яқиндан билган ҳамда тергов жараёнидан воқиф бўлган турли, бир-биридан мустақил манбалар билан суҳбатлашиб, Ўзбекистон Миллий хавфсизлик хизмати томонидан актёр ва тадбиркор устидан қўзғатилган жиноят ишининг баъзи янги қирраларини аниқлашга муваффақ бўлди.\nБир-биридан мустақил икки манбанинг иддао қилишича, “Матёқуб Матчоновнинг ҳибсга олиниши Ўзбекистон хавфсизлик тизимларидаги юқори мартабали икки генерал ўртасидаги шахсий адоват билан боғлиқ”.\nОзодлик ўз манбалари айтаётган икки генерал бу адоватнинг манбаи оилавий-маиший, шахсий характерга эгалиги туфайли унинг тафсилотларига тўхталишни номаъқул, деб топди.\nБироқ айни шу адоват “Матёқуб Матчонов ва яна бир қатор одамлар бошига етгани” айтилмоқда.\nСўнгги маълумотларга кўра, Матёқуб Матчоновга нисбатан иқтисодий ва молиявий жиноятларни содир этиш айблови илгари сурилмоқда.\nОзодликка “Матчонов иши”га алоқадорликда гумон қилиниб яна икки шахс ҳибсга олингани маълум бўлди.\nУлардан бири - Матёқуб Матчонов билан бирга тижорий ширкат очган Ҳ. исмли (Озодликка исм маълум) шериги ва иккинчиси - Ҳ.нинг ўғлидир.\nМанбалар иддаосича, Матчоновнинг муаммолари шериги Ҳ.нинг ўғли МХХ мулозимининг ғазабига учраганидан бошланган.\nМатчоновни яхши таниган бир-биридан мустақил манбаларга кўра, у шериги билан ҳамкорликда очган ширкатга қарашли енгил автомобиль ичидан гўё 3 килограм миқдорида ўткир гиёҳванд модда – героин топилган ва автомобилни бошқарган Ҳ.нинг ўғли ва сўнгра Ҳ.нинг ўзи ҳибсга олинган.\nОзодлик манбаси героин иши “МХХ томонидан уюштирилганлигини” иддао қилди.\nАктёрни яқиндан таниган шахс Озодлик билан суҳбатда мазкур ҳодиса ортидан Матчонов ва унинг шериги Ҳ. асос солган тижорий ширкат устидан 2 ой давомида кенг кўламли текширувлар ўтказилгани ва алалоқибат Матчонов ҳам қамоққа олинганини айтди.\nТергов давомида, мазкур манба иддаосича, Матчоновга оғир “молиявий-иқтисодий қонунбузарликлар”ни содир этиш айблови қўйилган.\nАйни манба, шунингдек, Матчоновнинг “ноқонуний даромадларни ўзлаштириш ва легаллаштиришда гумон қилинаётганини” билдирди.\nУнинг ишонишича, Матчонов иши “сиёсий характерга эга эмас”.\n“МХХ истаса, бу айбловларни мамлакатда импорт-экспортга алоқадор йирик бизнес билан шуғулланувчи исталган тадбиркорга қўйиши мумкин,” деди манба.\nУнга кўра, тергов жараёнида яқин ва узоқ хориждан турли маҳсулотлар келтириб, улгуржи савдо билан шуғулланган мазкур ширкат билан ҳамкорлик қилган Ўзбекистоннинг турли минтақалардаги бошқа ширкатлар устидан ҳам тергов-суриштирув ишлари олиб борилмоқда.\nПрокуратура тизимига яқин Озодлик манбаси мазкур манба иддаоларини тасдиқлади ва бу иш “МХХ генераллари назоратида бўлгани туфайли, актёрнинг нуфузли яқинлари ҳам таъсир кўрсата олмаётганини” айтди.\nОзодлик илгари сурилган ушбу иддаолар юзасидан қўшимча маълумотларни излашда давом этаётир.\nМатёқуб Матчоновни яқиндан таниган Озодлик манбасига кўра, актёрнинг адвокатларига айблов хулосаси берилган ва у маҳкама жараёнини кутмоқда.\nОзодлик суҳбатлашган аксар манбалар яна бир нуқтада ҳамфикр: ўттиз йилдан кўпроқ ижодий фаолияти давомида қирққа яқин фильмларда турли ролларни ижро этган Матёқуб Матчонов ўзининг 61 ёшини собиқ “Гвардейский” кўчасидаги ертўлада кутиб оладиган кўринади.


Материалы за Февраль 2020 года » Страница 2 » Урганч шаҳар ҳокимлиги\nУрганч шаҳар ҳокимлиги » Материалы за Февраль 2020 года » Страница 2\nУрганч шаҳрида тадбиркорликга яратилаётган имтиёзлар ва уларни қўллаш бўйича ўқув семинар бўлиб ўтди.\nБугунги кунда аҳолининг турли қатламларини, шу жумладан ёшлар, кам таъминланган ва ҳимояга мухтож фуқаролар ҳамда кичик корхоналарнинг тадбиркорлик ташаббусларини молиявий қўллаб-қувватлаш бўйича дастурлар қабул қилинган. Урганч шаҳрида ушбу дастурлар ижроси бўйича бир қатор ишлар амалга оширилмоқда.\nЖумладан, Урганч шаҳрида “Тадбиркорлик фаолияти асослари” йўналиши бўйича Урганч шаҳар ҳокимлиги, Урганч шаҳар ҳокимлиги молия бўлими, Урганч шаҳар давлат солиқ инспекцияси ҳамда тегишли тижорат банклари билан биргаликда аҳолининг турли қатламларига, айниқса, тадбиркорлар, ёшлар, кам таъминланган ва ҳимояга муҳтож фуқароларга ўқув семинар ташкил қилинди.\nУшбу семинарда тадбиркорлик фаолиятини бошлаш учун бизнес режа тузиш, давлат рўйхатидан ўтиш, кредитларни расмийлаштириш тартиблари ҳамда солиқ имтиёзлардан фойдаланиш бўйича маълумотлар берилди.\nСана: 07.02.2020 04:30\nТАДБИРКОРЛИК РИВОЖИДА БАРЧА МАСЪУЛ\nТадбиркорлик мамлакатимиз иқтисодиётининг ривожланиш негизи дейишимиз мумкин. Охирги 3-4 йилда ушбу соҳага алоҳида эътибор қаратилиб, давлат томонидан қўллаб-қувватлаш янги босқичга қўтарилди.\nБугун Урганч шаҳар ҳокими Ш.Абдуллаев шаҳар ҳокимлигида тадбиркорлар, бизнес вакиллари билан 2020 йилда амалга ошириладиган янги лойиҳалар юзасидан очиқ мулоқот ўтказди.\nУнда ҳар бир тадбиркор томонидан амалга оширилиши кутилаётган лойиҳалар бўйича таклифлар берилиб, ҳокимлик томонидан ҳал қилиниши керак бўлган ҳар бир масалага алоҳида тўҳталиб ўтилди.\nУшбу учрашувда Урганч шаҳар миқиёосида янги иш ўринларини яратиш, ёшларни иш билан таъминлаш, саноат ва ишлаб чиқаришни ҳамда хизмат кўрсатиш соҳалари бўйича намунавий катта лойиҳаларни амалга ошириш 2020 йилнинг устувор вазифаларидан бири сифатида белгилаб олинди.\nСана: 05.02.2020 02:30


Чойнинг фойдали хусусиятлари ҳақидаги уйдирмалар ва ҳақиқатлар | ayol.uzayol.uz\nЧойнинг фойдали хусусиятлари ҳақидаги уйдирмалар ва ҳақиқатлар\nБиласизми?\t 10/02/2018 0 Sayt admini\nАлбатта, тан олишимиз керак, чой – жуда фойдали ичимлик бўлиб, дунёда оммабоплик борасида сувдан кейинги ўринда туради. Тадқиқотлар чойнинг юракни ҳимоя қилиш, зарарли кимёвий моддаларнинг таъсирини қайтариш ва инсульт хавфини камайтириш хоссаларини тасдиқлайди. Лекин сиз чой ҳақида эшитганларингизнинг ҳаммасига ишонишга шошилманг! Чой ҳақидаги мана бу 4 ёлғонга энди ишонишни бас қилинг.\nЯқинда ўтказилган тадқиқотлар бу назариянинг ёлғонлигини фош қилди. Олинган натижаларга кўра, катехинлар (саратоннинг баъзи турларининг хавфини камайтириш билан боғлиқ антиоксидантлар) сутли чойдан ҳам, сутсиз чойдан ҳам бир хил миқдорда сингдирилади.\nКўк чойдан кўра қора чойда кофеин кўпроқ\nЧойнинг ҳамма турлари таркибида кофеин мавжуд. Чойдаги кофеин миқдори кўпгина омилларга боғлиқ: чой қандай ўстирилган, йиғиб олинган баргларнинг катталиги қандай ва уларга қандай ишлов берилган. Тадқиқотлар чойнинг ранги кофеин миқдорига таъсир кўрсатмаслигини исботлади.\nҲа, кўк чой бошқа чойлар каби фойдали хусусиятларга эга, лекин рекламалар бизни қанчалик ишонтиришга уринмасин, уни ортиқча вазнга қарши «мўъжизавий восита» деб айтиб бўлмайди.Бундан ташқари, кам овқатланишда кўк чойни суиистеъмол қилиш нафақат вазнни йўқотишга, балки меъданинг бузилишига ҳам олиб келади.\nҚалампир чой қорин оғриқларига қарши ёрдам беради\nҚалампир чой қориндаги оғриқларга қарши – унчалик яхши восита эмас. Баъзи одамларда бу чой аксинча, гастроэзофагеал рефлюксни ёки жиғилдон қайнашини келтириб чиқариши мумкин. Агар қорнингиз оғриётган бўлса, яхшиси занжабил билан чой дамланг.


Пахтачи тумани ҳокими Рахимов Воҳид Санақуловичнинг Ўзбекистон Республикаси Давлат мустақиллигининг 27 йиллигига бағишланган тантанали байрам тадбирида сўзлаган нутқи | paxtachi.uz\nАзизлар, Истиқлол, аввало, халқимизга эркинлик ва озод ҳаётни берган, инсоний шаънимиз, миллий онгимиз, қадр-қимматимизни тиклаб, барчамизга ўзлигимизни англаш туйғусини, тилимиз, муқаддас динимизни, қадрият ҳамда урф-одатларимизни қайтариб берган, ҳеч нарса билан қиёслаб бўлмайдиган улуғ неъматдир.\nМустақиллик биз учун ўз тақдиримизни қўлга олиб, юртимиздаги ер ости, ер усти бойликларига эга бўлиш ва беқиёс моддий ҳамда маънавий салоҳиятимизни юзага чиқариш, жаҳон ҳамжамиятида муносиб ўрин эгаллашимиз учун кафолат, дегани ҳамдир.\nТаъкидлаш ўринлики, мустақил республикамизнинг тинчликсевар, меҳнаткаш ва бунёдкор халқи тарихан қисқа вақт давомида асрларга татигулик даврни босиб ўтди. Эндиликда халқимиз мустақилликнинг дастлабки йилларидаги каби турли иккиланишлар, қўрқув ва таҳликалардан бутунлай ҳоли тарзда келажакни аниқ кўрмоқда, эртанги фаровон кунларга қатъий ишонч билан яшамоқда.\nДарҳақиқат, истиқлолнинг илк кунларида мамлакат аҳолисининг маънавий-руҳий оламида бесаранжомлик, бирмунча саросималик ва ҳатто, айтиш мумкинки, изтиробли ҳолатлар юзага келганлигини унутмаймиз.\nШукурлар бўлсинки, ўша алғовли-далғовли кунлар ортда қолди. Мустақиллик яшаш тарзимиз ва руҳиятимизда инқилобий ўзгаришлар ясади. Юртдошларимиз тафаккури ва уларнинг ҳаётга бўлган муносабати, эртанги кун ҳақидаги тасаввури бутунлай ўзгарди. Кишиларимиз онгида демократик қадриятлар мустаҳкамланмоқда. Шу кунларда жонажон Ўзбекистонимизнинг қайси гўшасига борманг, улкан бунёдкорлик ва яратувчанлик ишларига гувоҳ бўласиз. Миллий ва замонавий архитектура талабларига ҳамоҳанг тарзда қад ростлаётган турли маданий-маиший иншоотлар, турар-жой бинолари, текис ва равон йўллар, боғу роғлар, ёшларимизнинг билим олишлари, уларнинг спорт, санъат ёки яна қайсидир йўналишларда ўз иқтидорларини намойиш этишлари учун хизмат қилиб келаётган маънавий-маърифий масканлар виқоридан кўз қувонади.\nКўпни кўрган кексаларимиз дуога қўл очар экан, халқимизга тинчлик ва омонлик, кўнгилларга хотиржамлик, оилаларимизга тўкинлик, деҳқончилигимизга қут-барака, кенг миқёсдаги бунёдкорлик ишларимизда барчамизга улкан зафарлар бўлишини тиламоқдалар. Ана шу каби эзгуликни улуғловчи дуолар ижобатидан дилларда масрурлик, қалбларда кўтаринки кайфият ҳукмрон.\nЎтиб бораётган йилдаги ишларимиз ҳам барча соҳаларда ўз салмоғини кўз-кўз қилмоқда. Инвестиция дастурига асосан кўплаб ижтимоий соҳа объектлари ва намунавий уй-жойлар қурилмоқда. 40-мактабнинг 120 ўринли қўшимча ўқув биноси, 35-мактабда спорт зал, 11-мактабда 180 ўринли қўшимча бино қурилаётир.\nШунингдек, 16-мактабгача таълим муассасасида 70 ўринли янги бино қад ростламоқда. 29-МТМда 70 ўринли, 32-МТМда ҳам 70 ўринли қўшимча янги бино қурилиши жадал кечмоқда. “Истиқбол” маҳалласида ҳам 70 ўринли МТМ биноси бунёд этилмоқда. “Хумор” қишлоқ оилавий поликлиникасида катта ҳажмдаги таъмирлаш ишлари амалга оширилмоқда. Зиёвуддин шаҳарчасида эса ёпиқ сув ҳавзаси ҳамда “Маҳалла” хайрия жамоат фонди туман бўлинмаси бинолари қурилишига киришилмоқда.\n“Жаҳонобод” массивида 3 та 2 қаватли 4 подъездли 2-3 хонали уйлар қурилмоқда. Шунингдек, 46 та янгиланган лойиҳадаги 2 сотихли 2-3 хонали арзон уй-жойлар барпо этилмоқда. “Амиробод” массивида ҳам 1 қаватли 5 та уй-жой қурилмоқда. Ичимлик суви қувурларини ўтказиш, алмаштириш ишлари Зиёвуддин шаҳарчаси ва “Можор”, М. Салимий маҳаллаларида қизғин тус олган.\nЎзбекистон Республикаси Вазирлар Маҳкамасининг 2018-2019 йилларда Самарқанд вилоятини комплекс ривожлантириш чора-тадбирлари дастури тўғрисида”ги 2018 йил 28 июндаги 488-сонли қарорига асосан туман бўйича бирмунча объектлар қурилиши режалаштирилган. Хусусан, 46-мактабни реконструкция қилиш, 21, 34-мактабларни мукаммал таъмирлаш шулар жумласидан. Шунингдек, ушбу дастур асосида 2, 36, 40, 42, 44, 46-мактаблар учун қўшимча спорт заллари бунёд этилади. “Ҳайит Элбеги” оилавий поликлиникаси реконструкция қилинади.\nАҳолимиз “Обод қишлоқ” дастури асосида “Фаровон Йўлдошобод” ва “Қиргули” маҳаллаларидаги Янгиобод, Қиргули қишлоқларида кенг кўламли бунёдкорлик ишлари амалга оширилаётганига гувоҳ бўлиб туришибди. Умуман, бугун қай бир қишлоқ, хонадонда бўлманг, қурилиш, ободонлаштириш ишларини кўриб дилингиз яйрайди.\nМустақиллик – буюк неъмат. У туфайли бугунги кунда халқимизнинг эзгу тилаклари рўёбга чиқмоқда, одамларнинг эртанги кунга бўлган ишончи ортмоқда. Юртимизда барча миллат ва элатлар вакиллари тенглар ичра тенг ҳаёт кечирмоқда. Аниқ мақсадлар йўлидаги бунёдкорлик ишларимиз амалий натижалар бера бошлаган, кўзлаган режаларимиз босқичма босқич рўёбга чиқиб, давлатимиз дунё ҳамжамиятидан ўзимизга муносиб ўрин эгаллаб бораётган ҳозирги кунда халқимиз қалбидаги ана шу юксак ишонч ҳисси янада мустаҳкамланмоқда.\nБарчангизни энг улуғ ва энг азиз байрамимиз – озод ва обод Ватанимиз мустақиллигининг йигирма етти йиллик байрами билан чин қалбимдан самимий муборакбод этаман. Ватанимиз осмони ҳамиша мусаффо, халқимиз соғ-омон бўлсин, юртимиздан тинчлик-хотиржамлик, қут-барака ва фаровонлик ҳеч қачон аримасин.\nСайтдаги охирги маълумот киритилган сана: 24.10.2019\n2015-2019 © Пахтачи туман ҳокимлиги. Сайт яратувчиси: SAKTRM


vivo Y33s смартфони чиқди - Terabayt.Uz\nvivo Y33s смартфони чиқди\nКеча vivo компанияси ўзининг Y33s ҳамёнбоп смартфонини тақдим этди. Смартфон 6.58 дюймли FHD+ резолюциядаги дисплейга эга. Дисплейнинг юқори қисмида эса томчисимон шаклдаги 16МП селфи камера жойлашган.\nОрқа панелдаги камералар модулидан 50МП асосий камера, 2МП сатҳ камера, 2МП макро камера ўрин олган.\nСмартфон MediaTek Helio G80 чипида ишлайди ҳамда 8/128ГБ хотирага эга. Қурилма хотирасини microSD билан 1ТБ гача кенгайтириш мумкин.\nvivo Y33s Android 11 операцион тизими ҳамда Funtouch OS 11.1 график қобиғида ишлайди. Бармоқ изи сканери эса қурилманинг ён томонида жойлашган. Смартфонда 5,000 мАс сиғимли аккумулятор бўлиб, уни 18 ваттда қувватлаш мумкин. Y33с Ҳиндистонда 242 доллар нархда сотилишни бошлади.


Владимир Зеленский - xabar.uz\nСамолёт қулаётган вақтда сакраб қолган икки нафар курсантдан бири шифохонада вафот этгани айтилмоқда.\nШавкат Мирзиёев Владимир Зеленскийни табриклади\nЎзбекистон Республикаси президенти Шавкат Мирзиёев Украина президенти Владимир Зеленскийни Мустақиллик куни билан табриклади.\nКейинчалик икки томонлама пневмония ташхиси билан шифохонага ётқизилди.\nОхирги пайтларда камёб исмлар қўйиш урфга айланяпти.\nКуни кеча президентнинг рафиқаси Елена Зеленская коронавирусга чалинганини хабар бергандик.\nУкраина президентининг рафиқасида коронавирус аниқланди\nМамлакат биринчи хоними расмий учрашувларда доимо карантин қоидаларига ва ЖССТ тавсияларига амал қилган.\nАксарият давлат раҳбарлари каби Украина президенти Владимир Зеленский ҳам 31 декабрдан 1 январга ўтар кечаси ўз халқига Янги йил мурожаатини йўллади.\n«Вабо пайтидаги зиёфат»: Зеленскийнинг «корпоративкаси» танқидга учради\nИжтимоий тармоқ фойдаланувчиларининг аксариятига «ўтириш» ёқмади, мамлакатдаги вазиятга қараб иш қилиш керак, ҳозир мавриди эмас дейишди.


ЮРТИМИЗДА ЧИЛИМ ВА ЭЛЕКТРОН СИГАРЕТАЛАРНИ ЖАМОАТ ЖОЙЛАРИДА ЧЕКИШ ҚОНУН БИЛАН ТАҚИҚЛАНАДИ\n📌стационар савдо объектларида, шунингдек, умумий овқатланиш корхоналарида, бундан чилим ва электрон сигареталар чекиш учун махсус ажратилган хоналар мустасно;\n📌кинотеатрларда, театрларда, циркларда, концерт, кўрик ва кўргазма залларида ҳамда оммавий дам олиш учун мўлжалланган бошқа ёпиқ иншоотларда;\n📌 клубларда, дискотекаларда, компьютер залларида, Интернет жаҳон ахборот тармоғидан фойдаланиш бўйича хизматлар кўрсатиш учун жиҳозланган хоналарда ёхуд бошқа кўнгилочар (бўш вақт ўтказиладиган) жойларда;\n📌 музейларда, ахборот-кутубхона муассасаларида;\n📌 маҳаллий ва узоққа қатнайдиган поездларда, шаҳар атрофига қатнайдиган поездларнинг вагонларида (шу жумладан тамбурларида), дарё кемаларида, шаҳарда, шаҳар атрофига, шаҳарлараро ва халқаро қатнайдиган автобусларда, таксиларда, йўналишли таксиларда ҳамда шаҳар электр транспортида, шунингдек ҳаво кемаларида;\n📌 ер ости ўтиш жойларида, транспорт бекатларида ва автотранспорт воситаларини вақтинчалик сақлаш жойларида;\n📌аэропортларнинг, темир йўл, автомобиль вокзалларининг ва сув транспорти бекатларининг биноларида;\n📌 давлат ҳокимияти ва бошқаруви органларининг, хўжалик бошқаруви органларининг, шунингдек корхоналар, муассасалар ва ташкилотларнинг биноларида;\n📌соғлиқни сақлаш тизими муассасалари ва ташкилотларида, таълим муассасаларида, жисмоний тарбия-соғломлаштириш ва спорт иншоотларида;\n📌 иш жойлари бўлган хоналарда;\n📌 кўп квартирали уйларнинг йўлакларида, шунингдек уйлар олди ҳудудида жойлашган болалар ва спорт майдончаларида;\n📌 хиёбонларда, боғларда, кўчаларда ва бошқа жамоат жойларида.\n12.8K views 09:46\nССВ: “ТЕЗ ЁРДАМ” ШИФОКОРИГА ОҒИР ТАН ЖАРОҲАТИ ЕТКАЗГАН ФУҚАРО ҚАМОҚҚА ОЛИНДИ\nСир эмас, бугунги мураккаб пандемия шароитида тиббиётимизнинг фидойи ва жонкуяр ходимлари, шифокор ва ҳамширалар ўз ҳаёти ва соғлиғини хавф остига қўйиб бўлса-да, аҳоли саломатлиги йўлида туну кун хизмат қилмоқда.\nБироқ ана шундай заҳматкаш инсонларнинг меҳнатини қадрламаслик, хусусан, беморларга ёрдам бериш учун келган “тез ёрдам” ходимларига беписанд муносабатда бўлиш, уларни дўппослаш, куч ишлатиш, тан жароҳати етказиш ҳеч бир қонун талабига ҳам, инсонийлик тамойилларига ҳам тўғри келмайдиган ҳолатдир.\nХабарингиз бор, кеча Kun.uz сайтида Андижон вилояти Пахтаобод туманида беморнинг маст қариндоши “тез ёрдам” шифокорини дўппослаб, унга жиддий тан жароҳати етгазгани ҳақида хабар тарқалди.\nМазкур ҳолат Cоғлиқни сақлаш вазирлиги томонидан назоратга олиниб, зудлик билан мавжуд вазиятга аниқлик киритиш мақсадида ўрганишлар олиб борилди.\nАниқланишича, жорий йил 17 октябрь куни соат 00:30 лар чамаси Пахтаобод тез тиббий ёрдам бўлими Маданият шохобчаси диспетчер хизматига шу туманнинг "Маърифат" маҳалласидан мурожаат келиб тушади.\nШундан сўнг чақирув манзилига дарҳол навбатчи шифокор Нодирбек Аҳмедов бошчилигидаги тез ёрдам бригадаси юборилади. Бироқ чақирув бўлган хонадон эгаси, 1991 йилда туғилган фуқаро Б.Т. шифокорларнинг етиб боришини кутмай, бемор онаси Г.У.ни ўз шахсий автомашинасида “тез ёрдам” шохобчасига олиб келади.\nЎша куни туман тез тиббий ёрдам бўлими Маданият шохобчасида навбатчилик қилаётган бошқа бир шифокор, 1994 йилда туғилган Шоҳруҳ Зокиров дарҳол бемор Г.У. нинг қон босими, юрак уришини ўлчаб, унга керакли тиббий ёрдам кўрсатади.\nЎз вақтидаги муолажалар сабабли бемор Г.У. нинг қон босими меъёрлашиб, умумий ҳолати яхшиланади. Аммо фуқаро Б.Т. онасига кўрсатилаётган тиббий ёрдамдан қониқмасдан, жамоат жойи ҳисобланган “тез ёрдам” биносида жамиятда юриш-туриш қоидаларини қасддан менсимасдан шифокорларни уятли сўзлар билан ҳақорат қилади ва ўз хизмат вазифасини ўтаётган яна бир шифокор – М. Деҳқоновнинг ёқасидан олиб, уни бўға бошлайди.\n❗Ҳозир ушбу ҳолат юзасидан туман ички ишлар бўлими томонидан терговга қадар текширув ҳаракатлари олиб борилиб, Ўзбекистон Республикаси Жиноят кодексининг 277-моддаси 3-қисми “г” банди билан жиноят иши қўзғатилди ва тиббиёт ходимига тажовуз қилган Б.Т.га нисбатан қамоққа олиш эҳтиёт чораси қўлланилди.\n12.0K views 11:34\nЮртимиз ҳаётидаги муҳим сиёсий воқеа – Ўзбекистон Республикаси Президенти сайловига ҳам саноқли кунлар қолди.\nШу муносабат билан айни дақиқаларда Ўзбекистон Республикаси Президенти сайлови тарихида илк маротаба теледебат бошланди.\nУнда президентликка номзодларнинг вакиллари иштирок этиб, томошабинлар уларнинг қизғин баҳс-мунозараларига гувоҳ бўлади.\nТеледебатни ЎзМТРКнинг “Ўзбекистон 24”, “Ўзбекистон”, “Ёшлар”, “Маҳалла” ва “Маданият ва маърифат” телеканаллари орқали томоша қилишингиз мумкин.\nШунингдек, аҳолининг барча қатламларини қамраб олиш мақсадида “Ўзбекистон 24” ва “Ўзбекистон” телеканалларида дебатлар сурдотаржима билан тақдим этилади.\nШу билан бирга, дебатлар “Ёшлар” ва “Тошкент” телеканалларида русча таржимада, “Маданият ва маърифат” телеканалида эса инглизча таржимада эфирга узатилади.\nБундан ташқари, теледебатни МТРКнинг онлайн платформаси – uztv.uz орқали ҳам томоша қилишингиз мумкин.\n10.9K views 12:04\nCCВ: Малака тоифасини бериш аттестацияси бўйича ҳужжатлар вазирлик ҳузуридаги Инновацион соғлиқни сақлаш миллий палатасида қабул қилинмоқда\nЭслатиб ўтамиз, 2021 йил 5 майдаги “Соғлиқни сақлаш тизимида олиб борилаётган ислоҳотларни изчил давом эттириш ва тиббиёт ходимларининг салоҳиятини ошириш учун зарур шарт-шароитлар яратиш тўғрисида”ги Президент фармонига кўра, Инновацион соғлиқни сақлаш миллий палатаси Соғлиқни сақлаш вазирлиги ҳузуридаги врачлар ва фармацевтларга лицензия бериш ва аттестациядан ўтказиш Республика марказини қўшиб олиш йўли билан қайта ташкил этилган эди.\n📌Батафсил маълумот Соғлиқни сақлаш вазирлигининг ssv.uz ҳамда Инновацион соғлиқни сақлаш миллий палатасининг uzhealth.uz расмий web сайтларида ҳамда вазирликнинг @ssvuz ва @ssvmatbuotkotibi каналларида эълон қилиб борилади.\n♻Тиббиёт ходимлари малака тоифасини олиш аттестацияси бўйича саволларга Инновацион соғлиқни сақлаш миллий палатасининг қуйидаги телефон рақами орқали жавоб олишлари мумкин:\nва уларга малака тоифаларини бериш бўлими: (71)267-63-93\n38.2K views 14:36\n❗Касалланишлар ва ўлимлар сони ортди: кеча юртимизда 400 нафардан ортиқ кишида коронавирус инфекцияси қайд этилиб, 3 нафар бемор вафот этди\n🔺2021 йил 19 октябрь ҳолатига кўра, Ўзбекистонда коронавирус инфекцияси қайд этилганлар сони 182060 (+406) нафарни ташкил этмоқда.\n📌6 нафари Наманган вилоятида,\n📌26 нафари Фарғона вилоятида,\n📌11 нафари Хоразм вилоятида,\n📌116 нафари Тошкент вилоятида,\n📌152 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\n🔹Қорақалпоғистон Республикасида 4 нафар,\n🔹Андижон вилоятида 9 нафар,\n🔹Наманган вилояти 6 нафар,\n🔹Сирдарё вилоятида 4 нафар,\n🔹Хоразм вилоятида 13 нафар,\n🔹Тошкент вилоятида 112 нафар,\n🔹Тошкент шаҳрида 200 нафар бемор тузалиб, касалликдан соғайганлар жами 177979 (+450) нафарга етди ва соғайиш кўрсаткичи 98 фоизни ташкил этмоқда.\n⚫Шунингдек, 3 нафар коронавирусга чалинган бемор вафот этиб, касалликдан вафот этганлар сони 1295 нафарни ташкил қилди.\n12.9K views 05:01\n2021 йил 19 октябрь куни 13 нафар кишида пневмония аниқланиб, жами беморлар сони 27581 нафарга етди. Кеча уларнинг 19 нафари соғайиб, умумий соғайганлар сони 26077 нафарни ташкил қилмоқда.\n10.1K views 05:06\n❗Айни кунгача мамлакатимизда жами 24,3 миллион дозадан ортиқ коронавирусга қарши вакцина қўлланилди\n🔺19 октябрда мамлакатимиз ҳудудлари бўйлаб 213 971 доза COVID-19га қарши вакцина қўлланилди. Улардан:\n💉1-босқич эмланганлар 76 900 нафарни,\n💉2-босқич эмланганлар 79 740 нафарни,\n💉3-босқич эмланганлар 57 331 нафарни ташкил қилди.\n❗Айни кунгача мамлакатимизда жами 24 300 975 доза вакцинадан фойдаланилди. Улардан:\n💉1-босқич эмланганлар 12 938 201 нафарни,\n💉2-босқичда эмланганлар 7 692 878 нафарни,\n💉3-босқич эмланганлар 3 669 896 нафарни ташкил қилди.\n📌Cурхондарё вилояти (24 431 доза),\n📌Фарғона вилояти (23 938 доза),\n📌Наманган вилояти (23 164 доза) банд қилди.\n10.8K viewsedited 05:23\nССВ: Ўзбекистонга келтирилган ва ишлаб чиқарилган вакциналар миқдори 31 миллион дозадан ошди\nБугун тунда юртимизга Sinovac вакцинасининг 864 000 дозалик партияси олиб келинди.\n💉1 594 480 дозаси AstraZeneca,\n💉23 177 998 миллион дозаси ZF-UZ-VAC2001,\n💉720 500 дозаси "Sputnik V",\n💉 3 000 060 дозаси Moderna,\n💉 1 726 500 дозаси Pfizer/BioNTech,\n💉1 064 000 дозаси Sinovac вакцинасидир.\n10.8K views 05:41


ЎзА - Тошкент-сити «Ақлли шаҳар» бўладими?\n07.03.2018 18:33 Чоп этиш версияси\nХўш... “Ақлли шаҳар” деганда биз нимани кўз олдимизга келтирамизу ва унга қандай маъно ва мазмун юклаймиз? Авваламбор шуни таъкидлаш жоизки, Тошкент-Сити дунё меъморчилик санъати ютуқларини ўзида мужассам этган пўлат, рангли шиша, бетондан ва бизга ҳали маълум бўлмаган янги қурилиш материалларидан барпо этилган, ҳар бири алоҳида-алоҳида лойиҳа, лицензия асосида қад кўтарган, бири-бирига ўхшамас, 45-50 қаватли замонавий осмонўпар минора-бинолар, баланд қаватларда осма боғлар, рангли фавворалар, бир зумда “еттинчи осмон”га “лип этиб” олиб чиқиб қўядиган шовқинсиз лифтлар кўз олдимизга келади. Мухтасар қилиб айтганда, бу “ақлли шаҳар”нинг ташқи қиёфасидир.\nЭнг "ақлли шаҳар"лар\n"Янги ақлли шаҳар"лар\nДунёнинг "ақлли шаҳар"лари\nМаъмурий биноларда бирон-бир навбатчи ходим ёки қоровул турмайди, унинг ўрнига махсус "голограмма аппарати” ўрнатилган. Илгари ҳар бир эшик, дарвоза олдида турган қоровул, маъмур, назоратчи билан ҳал қилинадиган масалалар энди бир дақиқада онлайн режимида автоматлар ёрдамида ҳал этилади. Бундай тизим бизда жорий этилса борми, қанчадан-қанча иш жойлари бўшаб, қанчадан-қанча маблағлар тежаб қолинган бўлар эди, деган хаёлга борасан. Лекин бўшаган ана шу ходимлар энди яшаш учун маблағни қаердан топар экан? – деган савол пайдо бўлади. Янги техника, технологияни тобора кириб бориши муқаррардир, балки биз ҳозирдан ана шу муаммоларни қандай ҳал қилиш йўлларини ўйлашимиз даркордир.\nЭнди, ана шу "ақлли шаҳар"ларнинг "ақлли уйлар”и – Smart House (инглизча) ёки intelligent building (олмонча) уйларига ўтсак. Таъкидлаш жоизки, уйлар қурилишидаги ҳар бир янгилик, замонавийлик тагида янги, юқори технологияларга асосланган ва сиз билан бизга маъқул бўлган яшаш, турмуш шароитимиздаги қулайлик, енгиллик, осонлик, таъбир жоиз бўлса, ғамхўрлик тушунчалари ҳам ётади. «Ақлли уй» тушунчаси дастлаб, 1970 йили Вашингтондаги "Ақлли уй" институти томонидан умримизнинг учдан икки қисми ўтадиган – хонадонимиздаги, хўжалигимиздаги иш вақтидан самарали фойдаланиш мақсадида ўйлаб топилган эди.\nБундай уйга ёмон ниятда келган "меҳмон"ни ҳам кутилмаган ўз совғаси қарши олади. Бундай ҳолатларда тўсатдан кўзни кўр қиладиган даражадаги ёрқин лампалар ёниб, ички ишлар пунктларига хабар берувчи сиреналар чалинади ёки чор атрофни ларзага соладиган даражада: «Уйда бегона!», «Ўғри тушди!», «Эҳтиёт бўлинг!» деган қулоқни қоматга келтирувчи баджаҳл, баланд ва йўғон овоз янграйди.\n1950 йилларнинг иккинчи ярми ... Тошкентда овоза тарқалганди: "Нима дейсан, Алишер Навоий номидаги опера ва балет театри қаршисида 6 қаватли (!) бино барпо этилар эмиш. Бу осмонўпар бино хорижий меҳмонлар тўхтайдиган мусофирхона бўлармиш". Ўзбекистон пойтахтидаги ҳақиқатдан ҳам биринчи кўп қаватли бу бинонинг қурилганига ярим асрдан ошди. Ва мана, Тошкент марказининг яна бир ҳудудида энди ўтган асрнинг 60-йилларидаги бинодан қарийб 10 баробар баланд бўлган, ҳар бири 45-50 қаватли Тошкент-Сити бизнес марказининг бинолари қад кўтаради. Тошкент-Сити бутун Ўзбекистонда, балким, Марказий Осиёда уй-жой қурилиши тарихида ҳам, бугунги амалиётида ҳам, янги, замонавий жаҳон қурилиш технологияларни жорий этиладиган дастлабки шаҳар бўлади. Ўрта Осиё иқлими, табиати, геологик ва геотехтоник муҳитию шароитида биринчи бор ана шундай минора-бинолар қад кўтаради. Айтиш жоизки, биринчи бўлиш осон эмас, у қанча олқишга сазовор бўлса, шунча ўзини ташвишга қўяди. Лекин муз ёрилган, муз эригандан кейин одатда юриш осон, равон ва хавфсиз кечади. Кейин кимдир музёрар кема бўлиб бошлаб бериши, асрлар оша қотиб ётган музни ёриши, эритиши ҳам керак-ку?! Таъкидлаш жоизки, музёрар кема нафақат музни ёриб, йўл очади, балки, карвон бошидаги биринчи кема бўлиб карвонбошилик ҳам қилади. Бу ҳам фахрли, ҳам масъулиятли, муҳими, кўпчиликка маъқул бўлган савобли ишдир.


Миллий театрнинг "АБАЙ" спектакли Мирзачўлда »\nМиллий театрнинг "АБАЙ" спектакли Мирзачўлда\n09 февраль, 2019 40 jizzax Jizzax vb yangiliklari\n2019 йил 7 февраль куни Ўзбек Миллий Академик драма театри жамоаси Ўзбекистон Республикаси Маданият вазирлиги бошчилигида Жиззах вилояти, Мирзачўл тумани “Янгидала” қишлоқ маданият марказида ва Мирзачўл туманидаги Қозоқ маданият марказида ўзининг Мухтор Авезовнинг “Абай” спектакли ва шу билан бирга халқ артистлари Ё.Аҳмедов, Ўзбекистон ва Қорақолпоғистон халқ артисти М.Абдуқундузов, Ўзбекистонда хизмат кўрсатган артист М.Азимов, М.Исмоилов, Ш.Исмоилова, Г.Иброхимбекова, Т.Саидов, А.Абдувахобов, М.Рахматов, артист Ш.Музропов, Д.Кубаева, Ф.Бурхонов, Д.Каримов, Ўзбек Миллий Академик драма театри директори Ўзбекистонда хизмат кўрсатган артист Ф. Масудов бошчилигида Мирзачўл тумани ахолиси билан ижодий учрашув ўтказдилар.\nМирзачўл меҳнаткашлари жуда яхши қабул қилишди ва спектаклни мароқ билан томоша қилишди. Миллий театр яқин ойларда алохида яна бир спектакль билан келиб, гастроль сафарини ўтказишни ўз олдига мақсад қилди ва халқига ваъда берди. Ўзбек Миллий Академик драма театри директори Ф.Масудов Мирзачўл меҳнаткашларига “Сизларга яна спектакль билан ташриф буюриб, дилларингизни хушнуд этиш учун хизмат қиламиз” деб ваъда берди.\nЎзбекистон Республикаси театр арбоблари уюшмаси раиси, Ўзбекистон халқ артисти, давлат мукофоти совриндори Ё.Аҳмедов ҳам Мирзачўл аҳлига ўз тилакларини, эзгу истакларини билдириб, Ф.Масудов фикларига ҳамфикр бўлиб, яқин ойларда яна ташриф буюришларини айтиб ўтди.\nМирзачўл аҳлига яхшилик, эзгулик ва улкан зафарлар тилади. Бўлиб ўтган ижодий сафар аъло даражада ўтди. Ўзбек Миллий Академик драма театри жамоаси Мирзачўл тумани ҳокими томонидан ташаккурнома билан тақдирланди.\nЎзбек Миллий Академик Драма театри актёрлари билан ўтказилган ижодий учрашув ҳақида\nҚашқадарё вилояти мусиқали драма театрида премьера\nЖиззах вилояти Мирзачўл тумани маданият бўлими\nЖиззах вилояти Мирзачўл туман 13-сон болалар мусиқа ва санъат мактаби


ЎзА - Корхонада яна 110 иш ўрни яратилди\n25.07.2018 18:12 Чоп этиш версияси\nКорхонада яна 110 иш ўрни яратилди\nҚашқадарё вилоятида енгил саноат маҳсулотлари ишлаб чиқаришга ихтисослашган замонавий корхоналар ташкил этиш ва мавжудларини модернизация қилишга алоҳида эътибор қаратилмоқда.\nПрезидентимизнинг 2016 йил 21 декабрдаги “2017-2019 йилларда тўқимачилик ва тикув-трикотаж саноатини янада ривожлантириш чора-тадбирлари дастури тўғрисида”ги қарори бу борада муҳим дастуриламал бўлаётир.\nҚарши шаҳридаги “Санам” масъулияти чекланган жамияти вилоятдаги йирик тикувчилик корхоналаридан бири. Фабрика томонидан ишлаб чиқарилаётган кийим-кечаклар, айниқса, эркаклар кўйлаги ва шимлар сифати, матосининг табиийлиги ва бичими билан ажралиб туради. Шу боис, корхона маҳсулотларига талаб ортмоқда, буюртмалар йилдан-йил кўпаймоқда.\nКорхонада маҳсулотлар сифати ва экспорт ҳажмини янада оширишга алоҳида эътибор қаратилаётир. Хусусан, жорий йилда тижорат банкларининг 950 миллион сўмлик кредити эвазига Россия, Япония, Германия, Хитойда ишлаб чиқарилган замонавий тикув ва бичув дастгоҳлари келтириб ўрнатилди. Натижада қўшимча 110 янги иш ўрни яратилди.\n– Бугун тараққиёт билан ҳамнафас ҳаракат қилишни даврнинг ўзи талаб қилмоқда, – дейди корхона бош муҳандиси Лола Наврўзова. – Жорий йилда Ташқи иқтисодий фаолият миллий банки томонидан ажратилган кредит эвазига 50 янги тикув машинаси, 4 мураккаб вазифаларни амалга оширадиган махсус замонавий тикув ускуналари, шунингдек, матолар харид қилдик. Бу иш унумини янада ошириш ва сифатли маҳсулот чиқаришда муҳим омил бўлмоқда. Яқин келажакда Италиянинг машҳур фирмасига тегишли бўлган жинси матосидан шим тикишга мўлжалланган технология келтириш ва ишлаб чиқарган маҳсулотимизни экспортга йўналтиришни мўлжаллаяпмиз. Бу лойиҳанинг амалга оширилиши яна 200 иш ўрни яратиш имконини беради.\nБугунги кунда корхонада 50-60 турдаги 300 мингдан ортиқ тикувчилик маҳсулотлари ишлаб чиқарилмоқда. Давлат буюртмасидан ташқари ички бозор учун махсус иш кийимлари ҳам тикилмоқда. Жамият фаолиятини мунтазам такомиллаштириш, техник ва технологик янгилаб бориш жамият аъзоларининг шиорига айланган. Ишчи-хизматчилар учун барча қулайлик ва шароитлар яратилган. Айни пайтда “Санам” масъулияти чекланган жамиятида 530 ишчи хизматчи меҳнат қилмоқда.\n– Танлаган касбимдан хурсандман, – дейди Соҳиба Шокирова. – Тикаётган маҳсулотларимиз мижозларга маъқул бўлаётгани кўнглимда фахр туйғусини уйғотади. Насиб этса, биз тикаётган либослар дунё бозорида ҳам ўз ўрнини топади. Чунки, экспортбоп маҳсулот ишлаб чиқариш учун шароитимиз ҳам, имкониятимиз ҳам етарли.


Опубликовано: 05.10.2017 10:00 | Автор: 1-курс талабаси Ийсохон Яҳё тайёрлади | Печать | E-mail\nМаълумки, жамият турли хил ижтимоий қатламлардан ташкил топади. Уларнинг орасида бой-бадавлат инсонлар билан бирга моддий жиҳатдан қийналган инсонлар бўлади. Айнан жамиятдаги бойлар ва камбағаллар тоифасига турли тузумлар турли томондан ёндашган. Уларнинг баъзилари жамиятда фақат бойларнинг нуфузини кўтариб камбағалларнинг ҳақ-ҳуқуқларини чеклаган бўлса, бошқалари жамиятни фақат камбағаллар ташкил этиши тарафдори бўлганлар.\nИслом эса бу масалага бошқача услуб билан ёндашади. Қуйида биз исломда камбағаллик ва бойликнинг ўрни, бу икки тоифанинг ҳақ-ҳуқуқлари ҳақида қисқача сўз юритамиз.\nИслом барча саволларнинг жавоби ва барча масалаларнинг ечими бўлган мукаммал диндир. Мукаммалки, у фақат бойларнинг тарафини оладиган ёки фақат камбағалликни ёқлайдиган эмас, балки у икки тоифанинг ҳақ-ҳуқуқларини тенг қилиб белгилаб қўйган диндир. Бой инсонга унинг бойлиги бирор ҳуқуқни қўшиб бермагани каби камбағал инсоннинг фақирлиги унинг ҳеч қандай ҳуқуқини чеклай олмайди. Айни дамда, уларнинг тақводорроғи Аллоҳ таолонинг наздида мукаррам эканини уқтиради. Аллоҳ таоло: “Албатта, Аллоҳ ҳузурида энг ҳурматлигингиз энг тақводорингиздир” - дея марҳамат қилади (Ҳужурот, 13).\nФақирлик Аллоҳ таоло тарафидан берилган синов бўлиши билан биргаликда фазл ҳамдир. Чунки, фақирлар жаннатга энг биринчилардан бўлиб кирадилар. Росулуллоҳ соллаллоҳу алайҳи васаллам: “Камбағаллар жаннатга бойлардан 500 йил олдин кирадилар”, - дедилар (Термизий ривояти). Юқорида келтирилган ҳадисдан тушунишимиз мумкинки, фақир инсоннинг ҳисоб-китоби бой инсонникидан енгилроқ бўлар экан. Фақирлик хусусида бошқа ҳадислар ҳам кўп, лекин сўзимиз чўзилиб кетмаслиги учун уларни келтирмадик ва биргина ҳадисни кифоя деб билдик.\nБойлик ҳам инсонларга Аллоҳ таоло тарафидан берилган бир фазилат бўлиб, уни хоҳлаган бандасига беради. Ислом бой инсонларга уларнинг бойликларидаги камбағалларнинг ҳақи бўлган закотни фарз қилди ва уни намоздан кейинги фарз, исломнинг беш арконидан бири бўлган ибодат даражасига кўтарди. Аллоҳ таоло: “Ва намозни қоим қилинглар, закотни беринглар ва Расулга итоат қилинглар, шоядки, раҳм қилинсангиз”, - деган (Нур, 56). Қуръони каримда “закот” сўзи намоз сўзи билан йигирма етти марта зикр қилинган. Бу ҳам закот нақадар улкан ибодат ва савобли амал эканини кўрсатади. Молиявий ибодатлар фақат закот билан чекланиб қолмаган, балки имкониятга эга инсонлар зиммасида садақаи фитр, ушр ва ихтиёрий садақалар жуда кўп бўлиб уларнинг батафсил баёнини ҳадис ва фиқҳ китобларида кўришимиз мумкин. Демак, бой инсонлар ҳам ўзларидаги бойлик орқали улкан савобларга эга бўлишлари мумкин экан.\nЮқоридаги далиллардан кўришимиз мумкинки, икки тоифанинг ҳам фазилати бир-бириникидан қолишмайди, лекин кўп ҳолатларда инсонларнинг бойлик ёки камбағалликдан қай бири афзал экани хусусида баҳс қилаётганини кўрамиз. Ваҳоланки, далилларнинг барчаси жамланса иккисидан бирортаси бошқасидан мутлақ устун бўла олмайди. Чунки, бу иккиси ҳам Аллоҳ таоло тарафидан берилган фазилат бўлиб, У зот қай бирини кимга беришни жуда яхши билади. Бу ҳақидаги энг тўғри йўл эса иккисидан бирортаси афзаллиги ҳақидаги йўл эмас, балки иккиси ҳам тенг ва уларнинг тақводори Аллоҳнинг ҳузурида афзал эканлигидир. Ислом бойга ҳам фақирга ҳам ҳақ-ҳуқуқ ва вазифаларини белгилаб қўйган экан улардан ҳеч қайси бири ким бўлишидан қатъий назар маломат қилинмайди. Айнан шу йўл жамиятдаги мувозанатни тутиб турадиган, ислом бизга таълим берган ва энг тўғри йўлдир.


Канн кинофестивали қолдирилди - Darakchi\nКанн кинофестивали қолдирилди\nМАДАНИЯТ 21.03.2020, 10:35\nКанн кинофестивали ташкилотчилари май ойи ўрталарида ўтиши керак бўлган маросимни бошқа санага қолдирди. Бунга дунёда кенг тарқалган коронавирус падемияси сабаб бўлди. Бу ҳақда 19 март куни ташкилотчилар расмий баёнотида маълум қилинган.\nТақдирлаш маросими жорий йилнинг 12-23 май кунлари ўтказилиши лозим эди.\nТахминларга кўра, фестиваль июнь ойининг охирига қолдирилган. Янги саналар бўйича якуний қарор кейинроқ, Франция соғлиқни сақлаш вазирлиги ва Канн шаҳар мэрияси билан маслаҳатлашувдан сўнг қабул қилинади.\n“Канн кинофестивалини жадвал бўйича – 12 майдан 23 майгача ўтказиш имконияти бўлмайди. Ҳозирда бир нечта вариант ўрганилмоқда. Энг мақбули – бу июнь охири ёки июлнинг бошида ўтказиш", деб маълум қилган ташкилотчилар.\nХалқаро Канн кинофестивали - ҳар йили май ойининг охирида Канн курорт шаҳрида, 1946 йилдан буён ўтказиб келинади. Илк бор 1946 йилнинг 20 сентябридан 5 октябригача бўлиб ўтган. Фестиваль 1951 йилдан сўнг замонавий миқёсга эга бўлди.\n“Насриддин Афандининг ҳазиллари"ни ЮНEСКОнинг Жаҳон мероси рўйхатига киритиш таклиф қилинди\nБухорода Маҳмудхўжа Беҳбудий ҳақидаги бадиий фильмнинг суратга олиш ишлари якунданмоқда\n“Ўзбеккино” Жамоатчилик кенгаши режиссёр ва продюсерларни кинолойиҳаларни амалга оширишда коррупциядан воз кечишга чақирди


Ўзбекистонда қимматлаётган, Қирғизистонда арзонлаётган доллар муаммоси\n28 ноябр 2020, Тошкент вақти: 20:28\nЎзбекистонда доллар курси кун сайин қимматлаётгани ҳақида хабарлар олинаётган бир пайтда ён қўшни Қирғизистонда доллар курси тушиб бормоқда. Қирғизистон Миллий банки доллар курсини барқарорлаштириш учун биринчи марта бозордан доллар сотиб олишга мажбур бўлди.\nЎзбекистонда доллар курсининг барқарорлаши ҳукуматга боғлиқ\nЎзбекистонда эса ўзбек сўмининг доллар ва рублга нисбатан расмий қиймати сўнгги бир ой ичида тўрт марта пасайтирилди. Сўнгги марта 21 апрель куни Ўзбекистон Марказий банки 1 АҚШ долларини олдинги курсга нисбатан 5 сўм 53 тийинга қимматлаштириб, 2 минг 507 сўм 40 тийин даражасида белгилади. Ўзбекистоннинг қорa бозорлaридaги реaл курсгa кўрa, бир доллaрнинг бугунги кунги нaрхи 4250-4500 сўмгa тенгдир.\nЎзбекистонлик иқтисодчи Миркомил Тошкандий долларнинг расмий курси ва қора бозордаги қиймат ўртасидаги тафовутни йўқотиш ҳамда доллар курсини барқарорлаштириш учун ҳукумат томонидан бир қатор чоралар кўрилиши керак, деб ҳисоблайди.\n-Ўзбек сўми 1994 йилда муомалага киритлган эди. Мана шунга ҳам 21 йил бўлибди. Аммо ҳалигача миллий валюта ҳақида қонун йўқ. Шунинг учун биринчи навбатда ўзбек сўми тўғрисида қонун қабул қилиниши керак. Иккинчидан эса, банклараро валюта биржаси ташкил этилиши керак. Бу қачонлардир албатта қилиниши шарт бўлган ишдир. Бундай биржа фаолият юритиши учун Ўзбекистоннинг экспорт салоҳияти кучайтирилиши, валюта бозори фақат ҳукуматнинг монополияси бўлиб қолмаслиги керак. Ана шунда доллар курси барқарорлашади, -дейди иқтисодчи Миркомил Тошкандий.\nҚирғизистон молия бозорида эса Ўзбекистон валюта бозорининг тамомила акси бўлган воқеалар юз бермоқда.\nҚирғиз Миллий банки бозорга доллар чиқариш ўрнига бозордан доллар сотиб олди\nҚирғизистон Миллий банки 20 йилдан кўпроқ вақт давомида қирғиз сўмининг қадрини сақлаб қолиш мақсадида валюта бозорига доллар интервенсия қилиб келган эди. Бироқ бугунги кунда Миллий банк доллар курсини барқарор сақлаб қолиш учун тарихда биринчи марта бозордан валюта сотиб олди.\nҚирғизистонда ўтган йил якунида 1 доллар 55 сўм қиматида белгиланган бўлса, жорий йилнинг тўрт ойида 1 долларнинг нархи қарийиб 65 сўмга чиқиб кетган эди. Апрел ойининг ўрталарига келиб эса доллар нархи кескин арзонлади ва 58 сўм даражасида қайд этилди.\nДоллар нархининг кескин тушиб кетиши ортидан бозордаги кескинликнинг олдини олиш мақсадида Миллий банк бозордан бир неча соат ичида 13,5 миллион долларни сотиб олди. Бунинг ортидан долларнинг курси 60 сўм атрофида барқарорлашди.\n- Қирғизистон Миллий банки сўмнинг қадрини сақлаш мақсадида долларни интервенция қилар эди. Бугунги кунда эса нақд миллий валютанинг танқислиги кузатила бошланди. Бунинг ортидан эса банклар аҳолига сўмда кредит бера олмай қолаяпти. Миллий банк бозорда сўмни кўпайтириш учун долларни сотиб олди. Бу билан эса бозорда сўм бир оз кўпайди ва доллар курси барқарорлашди, - деб изоҳлади Миллий банк ҳаракатини иқтисод фанлари доктори Жумакадир Акенеев.\nҚирғизистон тижорат банклари бирлашмаси раиси Анварбек Абдраев эса Миллий банкнинг бозорда нақд сўм айланмасини камайтириш ҳаракати ортидан доллар нархи тушганини эътироф этган ҳолда, бу сиёсат оқибатида тижорат банкларида миллий валюта миқдорининг озайиб кетгани бир қатор муаммоларни яратганини ҳам таъкидлади.\nУнинг фикрича, Миллий банк доллар курсини 50 сўмгача туширишга ҳаракат қилиши зарур. Мана шундагина тижорат банкларида миллий валюта етишмаслигига барҳам берилади ва бозорга кириб келаётган маҳсулотлар нархи арзонлайди.


Таржима – тил ва дил сўзлашуви – HURRIYAT\n1 yil oldin Behzod 140\nБугунги тараққиёт асрида ўзбек адабиётига, таржима ва таржимашунослик ривожига улкан ҳисса қўшган буюк адибларимиз қаторида илмнинг нурли, залворли йўллари ва сўқмоқларида изланаётган олмоншунос олим, таржимон, филология фанлари номзоди, профессор Хуррам РАҲИМОВ ҳам бор. Биз домла билан бадиий таржима ва таржимашунослик, бугунги янги авлоднинг таржимага ва хорижий адабиётларга нисбатан қизиқиш ва муносабатлари ҳақида суҳбатлашдик.\n— Сиз Ўзбекистон олмон тили ўқитувчилари ассоциацияси ва Германиядаги Олмон – Ўзбек Илмий жамиятининг раиси сифатида бугунги ўзбек адабиётида бадиий таржиманинг ўрни, таржимашунослик ҳамда янги авлоднинг соҳага нисбатан муносабати ҳақида нима дея оласиз?\n— Айтиш жоизки, бугунги адабий жараёнларда бадиий таржиманинг ўрни ва аҳамияти, таржима ва таржимашуносликда навқирон авлоднинг иқтидори, аввало, уларнинг изланиш ва ғайрат-шижоатлари билан боғлиқдир. Чунки ёш ва таниқли таржимонлар ҳамда таржимашунос олимлар олдин ҳам, ҳозирги кунда ҳам ўзбек адабиётини дунёга танитиш, жаҳон адабиётида ўз ўрнини топишлари учун самарали изланиб келадилар. Айни пайтда улар ўзбек адабиётининг сара дурдоналарини хорижий тилларга таржима қилишда, шунингдек, хорижий адабиёт намояндалари асарларини ўзбек тилига ўгиришда иқтидорли ёшларни ўз ортидан етаклашда ҳам ўрнак кўрсатаяпти.\nАйниқса, Ўзбекистон Ёзувчилар уюшмаси қошида фаолият кўрсатаётган «Бадиий таржима ва Халқаро алоқалар бўлими» юртимиздаги изланувчан ёш ижодкорларни қўллаб-қувватлаш мақсадида мамлакатимиздаги олий ўқув юртлари билан ҳамкорликда “Ёш таржимонлар мактаби”ни ташкил этгани нур устига аъло нур бўлди.\nЎзбек адабиёти намуналарининг чет тилларига, жаҳон адабиёти сара асарларини ўзбек тилига ўгиришни янги авлодга ишониб топширилаётганининг ўзи шарафли ва фахрлидир. Чунки улар орасида кўплаб хорижий тилларни биладиган, адабиёт соҳасидан хабардор ижодкор ёшларимиз борки, улар нафақат ўзбек адабиётини дунёга танитишда, балки ўзаро дўстона алоқаларни ўрнатишда ҳам ўз ҳиссаларини қўшяпти. Аммо бажарилган таржималарнинг сони ва сифатини қониқарли деб бўлмайди. Афсуски, аксарият таржималар нашриётларда чет тилларни билмайдиган муҳаррирлар қўлидан ўтиб, чет тили мутахассисларининг таҳриридан ўтказилмай босилиб чиқаяпти.\nБугунги кун ўзбек адабиёти таржимачилигида немис адабиётидаги дастлабки таржималарни Ваҳоб Рўзиметов, Адҳам Раҳмат, Фарид Расул, кейинчалик Ғафур Ғулом, Туроб Тўла, Мақсуд Шайхзодалар бошлаб берган бўлса, уни Миртемир, Хайриддин Салоҳ, Абдулла Орипов, Эркин Воҳидов, Янглиш Эгамов каби адабиётимиз дарғалари муваффақиятли давом эттирдилар. Ҳозирги кунда немис адабиётидан кўплаб асарларни Пошали Усмон, Мирзали Акбаров, Ҳафиза Қўчқорова, Шаҳноза Қувонова, Гулчеҳра Содиқова ва нокамтарликка йўймангу, камина каби олмоншунос таржимонлар давом эттирмоқдамиз.\n— Яқинда сизни ўзбек адабиётининг буюк намояндаси, мутафаккир олим ва ғазал мулкининг султони — Алишер Навоийнинг ғазалларини таржима қилаётганингизни эшитдик. Шеъриятнинг мураккаб жанри бўлган ғазаллар таржимасига, бунинг устига, улуғ мутафаккирни бетимсол ғазалларининг таржимасига қўл уриш ёки уни олмон тилига ўгириш қийин кечмадими?\n— Айтишим лозимки, ғазаллар таржимасини Ҳазрат Навоийнинг 575 йиллиги арафасида Ўзбекистон Ёзувчилар уюшмасининг буюртмасига биноан бошлаганман. Таржимадан олдин Мавлоно Румий, Ҳофиз Шерозий, Саъдий Шеърозий, Умар Ҳайём каби улуғларимизнинг немисча таржималарини, қолаверса, Фридрих Рюккерт, Август Платен каби олмонзабон ғазалнавис шоирлар ижодини ўрганиб чиқишимга тўғри келди. Орттирган тажрибалар асосида ўгираётган ғазаллар мазмуни ва шакллари, жанр хусусиятларини сақлаб қолишга ҳаракат қилдим.\nБироқ Навоий асарларининг 10 жилдлик антологиясини, 4 жилдлик Навоий асарларининг изоҳли луғатини, мумтоз адабиёт луғати ва ўзбек тилининг 5 жилдли изоҳли луғати ва бошқа бир қанча манбаларни, жумладан, ушбу ғазалларнинг Иброҳим Ҳаққулов, Нажмиддин Комилов, Ваҳоб Раҳмонов, Боқижон Тўхлиев, Каромат Муллахўжаева, Нусратилла Жумахўжа, Шарифа Салимова тайёрлаган насрий баёнларни қараб, Навоий лисонияти, услубияти, руҳонияти ва салоҳиятини эндигина англаётганимизни тан оламан.\nЧунки ХV асрда битилган бу ғазалларда аксарият сўз, ибора ва образлар кўчма ҳамда сўфиёна маънолар касб этган. Шу ўринда шуни ҳам айтиб ўтмоқчиманки, Навоий ғазалиётини талқин қилишда ўзбек навоийшуносларнинг ўзларида ҳам бироз якдиллик етишмаётир. Ана шуларни эътиборга олган ҳолда, бошқа олмонзабон ва туркийзабон навоийшунослар ҳамда мутаржимлар бу борада ўз тадбирлари ва таржималари билан таржимонлик борасида янада фаол иштирок этсалар, улуғ мутафаккирларимизнинг руҳониятини таржималарда янада ёрқинроқ намоён эта олган бўлур эдилар.\nҚувонарлиси, бизнинг дастлабки таржималаримиз яқинда Ўзбекистон Ёзувчилар уюшмасида ўтказилган семинарда қизғин муҳокамадан ўтиб, нашрга тавсия қилинди.\n— Ҳозирги пайтда матбуотда чоп этилаётган таржималар, уларнинг сифат даражаси, таржимонлик ишини янада такомиллаштириш ҳақида қандай фикрдасиз?\n— Баъзан матбуот саҳифаларида кўзга ташланаётган илмий-назарий ҳамда маърифий мақолалар ёки бадиий таржималарнинг сифати, унинг асл ҳолатига нисбатан яқин ёки узоқлигини, қиёсий таҳлиллари акс этган намуналарни кўриб қувонсак, баъзан саёз ёки асл ҳолати ўзгартириб юборилган таржималарга дуч келамиз. Бунданда даҳшатлиси, айрим ёш таржимонлар плагиат билан — ижодий ўғирлик билан шуғулланмоқдаларки, нашриётлар бу салбий ҳолатга жиддий эътибор қаратишлари лозим. Шу ўринда Президент Администрацияси ҳузуридаги Ахборот ва оммавий коммуникациялар агентлиги қошида махсус таржима нашриётини ташкил этиш айни муддао бўлур эди.\nТаржима ва таржимашунослик, ёш таржимонларни тарбиялаш кейинги вақтда Тошкент, Самарқанд, Жиззах, Қарши, Бухорода давлат университетларида марказлашиб бормоқда. Талабалар дарслик ва қўлланмалардан ўз назарий ва амалий билимларини бойитишда кенг фойдаланмоқда. Ёш таржимонлар томонидан соҳада олиб борилаётган ташкилий ўқув, илмий-амалий тадқиқотлар ҳам диққатга сазовор. Самарқанд давлат чет тиллар институтида таржимонлик бўлими очилди, у ерда қисқа вақт ичида талайгина ишлар амалга оширилди. Таржимонлар, тадқиқотчилар ташаббуси билан ўтказилган “Самарқанд таржима мактаби” семинаридан сўнг “Ёш таржимонлар алманахи”нинг мажмуаси нашр этилди.\n“Ўзбек эртаклари типологик каталоги” лойиҳасига асос бўлган германиялик этнограф олима Габриеле Келлернинг таклифи билан Самарқандда магнит тасмасига ёзилган ўзбек халқ сеҳрли эртакларининг олмон тилига таржима қилинган “Самарқанд эртаклари” (Mдrchen aus Samarkand) нусхаси Германияда чоп этилди. Олмониянинг “Майенштайн” нашриётида эса яна 18 та ўзбек эртагининг таржимаси чоп этилди. Мен ушбу лойиҳам билан Германия илм-фан фонди грантини қўлга киритдим.\nМарям Аҳмедова суҳбатлашди.\nPrevious Тўра Боболов: Чинакам инсон маънавияти билан ҳурматга лойиқ бўлади\nNext Абдулазиз Мансур: «Халқимиз тақиқларга қарамай динсиз яшамаган»


Швейцариялик икки мухлис жаҳон чемпионатига тракторда бормоқчи\nШвейцариялик икки мухлис жаҳон чемпионатига тракторда...\n28.05.2018 22:37 0 1077\nШвейцария фуқароси Вернер Циммерман Россияда бўлиб ўтадиган футбол бўйича жаҳон чемпионатига тракторда бормоқчи. Бу ҳақда «Gazeta.ru» хабар бермоқда.\nЦиммерманнинг айтишича, ушбу ғоя унинг миясига дўсти билан биргаликда Швейцария — Шимолий Ирландия учрашувини кўрганда туғилган. Кейинчалик улар ўз жамоаларининг ўйини Калининградда, Швейцариядан бор-йўғи 1800 километр узоқликда бўлиб ўтишини билгач, уни амалга оширишга қаттиқ чоғланишган.\nМухлис ва унинг дўстининг ҳисобига кўра, саёҳатчилар икки ҳафтада манзилга етиб, 22 июнь куни Швейцария — Сербия учрашувини трибунадан кузатишлари мумкин.\nШвейцария жаҳон чемпионати\nСпорт 15/03, 10:32


27.12.2018 14:46 0 280\n«Бошқа давлат фойдасига хизмат қилганлик»да айбланиб, АҚШда қўлга олинган Мария Бутина ҳисбхона совуқлигидан шикоят қилди. Бу ҳақдаги хабар АҚШдаги Россия элчихонасининг «Фейсбук» ижтимоий тармоғидаги саҳифасида тарқатилди. Рус дипломатлари Мария Бутина сақланаётган ҳибсхонага бориб, аёл билан учрашганлар. «Бутина камера совуқлигидан азият чекмоқда, — дейилади манбада, — уч ойдирки у «одиночка»да ўтрибди».\nБутинани ҳибсхонанинг «алоҳида режими»дан «умумий режим»даги колониясига ўтказиш ҳақидаги ариза 25 декабрь куни рад этилган эди. Бундан аёлнинг отаси қаттиқ хавотирга тушмоқда. Негаки, аризанинг рад этилиши аёл кейинги йилнинг 12 февралигача «одиночка»да қолишини англатади.\nЭслатиб ўтамиз, ўтган ҳафтада уюштирилган матбуот анжуманида президент Владимир Путин Бутина «Америкада яшаб, Россия давлат органларининг ҳеч қандай топшириқларини бажармаганини» алоҳида таъкидлаган эди.\nРоссия АҚШ ҳибс мария бутина\nКоронавирус бугун, 19:35


Ҳали бирор кишининг ҳалок бўлишига олиб келмаган машина маълум қилинди (видео) - 9 Января 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nПятница, 24.01.2020, 06:45\nГлавная » 2020 » Январь » 9 » Ҳали бирор кишининг ҳалок бўлишига олиб келмаган машина маълум қилинди (видео)\nБританиялик автоэкспертлар охирги 15 йил давомида йўл-транспорт ҳодисасига учраган вақтда ҳали бирор кишининг ҳалок бўлишига олиб келмаган машинани маълум қилишди.\nАниқланишича, бундай мустаҳкам ва хавфсиз машинани Volvo бренди яратишга муваффақ бўлган ва бу Volvo XC90 моделидир. Ушбу модел йўлларда 2002 йилда пайдо бўлган ва шунча вақтдан бери у иштирокидаги бирорта йўл-транспорт ҳодисаси инсон ўлими билан тугамаган.\nБунга эса машина ноёб функция – хавфли вазиятларда хавфсиз автоматик тормозлаш тизими билан жиҳозлангани сабаб ҳисобланади. Машина бу функция билан энг оғир вазиятларда ҳам одамлар ҳаётини сақлаб қолади.\nVolvo XC90 йўлтанламаси 2002 йилдан бери ишлаб чиқарилади. Машина 2003 йилда Euro NCAP синови вақтида ҳайдовчи ҳам, йўловчилар ҳам тўлиқ хавфсизликда бўлишларини кўрсатган. Уларнинг ҳимояланганлик даражаси 97 фоизга етган.\nШунингдек, Euro NCAP 2016 йилда ушбу моделни "Катта йўлтанламас” тоифасида юқори хавфсизлик кўрсаткичлари учун мукофотлаган.\nКатегория: KUN YANGILIKLARI / ЯНГИЛИКЛАР / ХАБАРЛАР / HABARLAR / UZBEKISTAN 24 | Просмотров: 12 | Добавил: sherlarorg | Рейтинг: 0.0/0


Босим Қосим: Эртага 3 нафар етакчи футболчимиз майдонга туша олмайди - Offside.uz – Offside'да бўлинг, офсайдда қолманг!\nБосим Қосим: - Ўйинга яхши ҳозирлик кўришга интилдик. Ироқ чемпионати давом этмоқда, охирги икки беллашувда жиддий рақиблар билан дуранг ўйнадик. Эртага уч нафар етакчи футболчимиз жароҳат туфайли майдонга тушмайди. Амжед Раҳим, Карар Набил ва Али Ҳосни ўйнай олмайди.\n11/02, 14:40 0


“Насаф” кубокдаги юришни “Нефтчи”га қарши бошлайди » Скачать музыку бесплатно новинки музыки 2016-2017\n“Насаф” кубокдаги юришни “Нефтчи”га қарши бошлайди\nКомментариев: 0 Просмотров: 226 Дата: 24-03-2016, 09:16 Ўтган мавсумда Ўзбекистон Кубогини ва жорий йил футбол мавсуми бошланишиолдидан Суперкубок соҳибига айланган жамоамиз бу йилги кубок учун баҳсларниФарғонаннинг “Нефтчи” жамоасига қарши учрашув билан бошлайди. Жамоамиз ушбу учрашувга тайёргарликларни бошлаб юборди. “Насаф” ЎзбекистонКубогининг 1/8 финали дастлабки учрашувини сафарда Фарғонанинг “Нефтчи” жамоасигақарши учрашув билан бошлайди. Учрашув 26 март шанба куни Фарғона шаҳридаги “Истиқлол”марказий стадионида бўлиб ўтади. Бошланиш вақти соат 17:00да. Жавоб учрашуви эса Қарши шаҳрида 21 май куни бўлиб ўтади. - деб хабар бермоқда Stadion.uz нашри.


Ошқозондаги нохушлик сабаблари││Микразим\nМикразим / Бу қизиқ / Қориндаги нохуш ҳолатларнинг асосий сабаблари. Ферментлар нима учун керак?\nҚориндаги нохуш ҳолатларнинг асосий сабаблари. Ферментлар нима учун керак?\nОвқатдан кейин қоринда пайдо бўладиган оғирликни кўпчилик бошидан ўтказган. Аксарият кишилар ошқозон оғриғини нотўғри овқатланиш ёки сифатсиз маҳсулотга боғлиқ деб ҳисоблайди. Аммо дамлаш, қорин қулдираши, метеоризм, баъзи ҳолларда овқатдан кейин кўнгил айниши бошқа турли сабаблар ҳосиласи бўлиши мумкин.\n- Ҳаддан зиёд кўп егулик. Кўпроқ таом еб қўйилганда овқат ҳазм қилиш тизимининг истеъмол қилинаётган маҳсулотларни тўлиқ ва тўғри ҳазм қилиш қобилияти сусаяди. Шунингдек, овқатланиш маҳали кўп миқдорда суюқликнинг ичилиши ҳам ҳазмни секинлаштириши ёки бузиб қўйиши мумкин. Бу пайтда ҳазм қилиш жараёнига масъул моддалар аралашуви (шўр кислота, ҳазм қилиш ферментлари, сафро) содир бўлади. Булар ўз навбатида улар таъсирини сусайтириб, овқат ҳазм қилиш жараёнига салбий таъсир кўрсатади.\n- Овқатни кеч истеъмол қилиш. Оқшомга бориб ҳазм қилиш жараёни нисбатан секинлашади ва тунда ҳазм жараёни қарийб бутунлай тўхтайди. Демак, кеч истеъмол қилинган таом ҳазм жараёнини бузади.\n- Стресс. Стресс ҳолатининг ҳазм жараёнига салбий таъсир қилиши исботланган.\n- Ошқозон ширасининг паст кислотавийлиги ёки овқат ҳазм қилиш ферментларининг етишмовчилиги. Баъзи кишиларда овқат ҳазм қилиш ферментларининг етарли миқдорда ишлаб чиқарилмаслиги кузатилади ва бу ҳазм жараёни самарадорлигини пасайтиради.\nФерментлар қандай таъсир кўрсатади?\nФерментлар — барча ҳайвонлар ва ўсимлик маҳсулотларида мавжуд оқсил моддаларидир. Ферментлар бўлмаганида, маҳсулотларнинг чириш жараёни анчайин мушкулликларга дуч келган бўларди.\nФерментларнинг таъсири реакцияда иштирок этувчи модда (субстрат) билан бирикиши ва уни бошқа моддага айлантириш кўринишида юз беради. Ичакка сўрилишга тайёр бўлмаган егулик тушганда у шиллиқ пардани қабартириб, ачиш ёки чириш жараёни содир бўла бошлайди ва ичак флораси бузилади. Ўзаро боғлиқ бўлгани сабабли, овқат ҳазм қилиш тизим баланси ҳам бузилади. Овқат билан бирга тушадиган ферментлар миқдори етмаса, овқат ҳазм қилиш жараёнини нормаллаштириш учун қўшимча фермент манбаини қўллаш лозим.\nОрганизмга қандай ферментлар зарур?\nИнсон учун зарур уч гуруҳ ферментлар мавжуд:\nпротеазалар (оқсилларни парчаловчи моддалар);\nлипазалар (ёғларни парчаловчи);\nамилазалар (углеводларни парчаловчи).\nФермент етишмовчилиги ошқозонга тушган егуликнинг тўлиқ ҳазм бўлмаслигини келтириб чиқаради. Бу ўз навбатида овқат ҳазм қилиш органлари хасталикларига сабаб бўлади (ошқозон, ошқозоности бези, жигар, ўтпуфаги). Фермент етишмовчилигининг дастлабки белгилари сифатида жиғилдон қайнаши, кўнгил айниши, овқатлангандан кейинги қориндаги оғирлик ва оғриқларни айтиш мумкин. Фермент етишмовчилигини ташқи аломатлар оқали ҳам аниқласа бўлади: терининг носоғлом кўриниши, рангсиз ва жонсиз сочлар, тирноқларнинг “гуллаши”.\nОрганизмнинг фермент ишлаб чиқариш жараёни бузилишига турли ҳолатлар сабаб бўлиши мумкин. Аммо асосийси - нотўғри ва меъёрсиз овқатланишдир. Ҳаддан зиёд, бўкиб таом ейиш жуда салбий таъсир кўрсатади. Ахир организм бетўхтов ва тинимсиз фермент ишлаб чиқара олмайди-ку! Шунинг учун ҳам овқатланиш жараёни, маҳсулотлар танлаш ҳамда организмнинг бор қувват билан ишлашига жиддий эътибор билан қараш керак. Организмнинг зўриқиб қолмаслигини ўйласангиз, унинг фаолиятига фермент сақловчи замонавий препаратлар билан кўмак беринг. Ана шундай самарали воситалардан бири Микразим ҳисобланади.\nМикразим – овқат ҳазм қилишга таъсир кўрсатувчи замонавий препаратдир.\nПанкреатин – фаол моддаси овқат ҳазм қилувчи турли ферментлар (липаза, протеаза, амилаза) аралашмаси туфайли углевод, оқсиллар ва ёғларнинг сўрилиш жараёнини яхшилайди. Микразим таркибидаги ферментлар овқатни ошқозонга ҳеч қандай таъсир кўрсатмасдан ичакдан ўтиш маҳали парчалайди. Бунга ошқозон ширасига бардошли панкреатин гранулалари туфайли эришилади. Капсулалар ошқозонда эрийди, ферментлар эса бевосита ичакда овқатнинг ҳазм бўлишини таъминлаб “иш бошлайди” ва енгиллик бахш этади.


«Рус рулеткаси» ёхуд Россиянинг вакцина дипломатияси ғалабасими? Евроиттифоққа «Спутник V» керакми?\nЕвроиттифоқ Россиянинг «Спутник V» вакцинасидан намойишкорона воз кечганига қарамасдан, Европа регулятори ва ЕИнинг аъзо давлатлари бу масалада расмий Москва билан «ширин музокаралар» олиб боришяпти, дея хабар бермоқда Reuters ахборот агентлиги\nФото: Александр Шчербак/ТАСС\nЕвропа кенгаши парламенти ассамблеяси раҳбари Ҳендрик Дамс душанба куни Давлат думаси раиси Вячеслав Володин билан учрашувда шунга яқин баёнот берган.\nБироқ бу маълумотни тасдиқловчи расмий тасдиқ бўлгани йўқ. Ундан ташқари, душанба куни Еврокомиссия раиси Стефан де Кеерсмакер Россия вакцинасини харид қилиш бўйича ҳеч қандай музокаралар олиб борилмаётганини яна бир бор маълум қилди.\n«Исталган пайтда Еврокомиссия ва Европа Иттифоқи давлатлари биргаликда фойдаланиладиган вакциналар рўйхатини кенгайтириши мумкин. Лекин айни дамда бир ҳафта аввал айтганимдек Евроиттифоқ вакиллари Россия вакцинаси ишлаб чиқарувчилари билан ҳеч қандай музокара олиб боришмаяпти», дейди де Кеерсмакер Daily Mail журналисти берган саволларга жавобан.\nЕвропада «Спутник V»га қизиқиш борми-йўқми?\nБундоқ олиб қаралганда, еврокомиссарнинг баёноти Reuters хабарларига зид келмайди. Агентликнинг манбаларига ишонсак, Европа давлатлари раҳбарлари Евроиттифоқнинг тўрт аъзо-мамлакати: Венгрия, Италия, Словакия ва Чехиядан тегишли сўровлар тушганидан сўнг «Спутник» борасида фақат музокаралар олиб бориш имконини кўриб чиқишяпти, холос.\nЕвропа регулятори россияликлар вакцинасини тасдиқдан ўтказмаган, уни сертификатлаштиришга шошилмасликка чақирган бўлса-да, Венгрия ва Словакия уни сотиб олишга ҳам улгурди.\nУндан ташқари, ўтган ҳафтада Италия Рим яқинидаги ReiThera фармацевтик заводида «Спутник» вакцинасини ишлаб чиқаришга келишиб олгани хабар қилинди. EMA раҳбари Криста Виртумер-Хохе эса бу қарорга қатъиян қарши чиқди. «Спутник»нинг муддатидан аввал тасдиқдан ўтказилишини «инсонлар саломатлиги билан рус рулеткасини ўйнаш» деб таърифлади.\nEMA раҳбарининг баёнотига жавобан Кремль уни нодуруст деб атади ва «Спутник» ишлаб чиқарувчилари эса, раҳбардан расмий узр сўрашни талаб қилиб чиқишди.\nДушанба куни «Спутник»га ҳомийлик қилган Россия тўғридан тўғри инвестициялар фонди раиси Кирилл Дмитриев журналистларга «Спутник»ни нафақат Италия, балки Европанинг бошқа давлатлари ҳам ишлаб чиқаришни истамоқда. Унинг сўзларига кўра, вакцинани ишлаб чиқариш бўйича Италия, Испания, Франция ва Германия компаниялари билан келишувга эришилган.\nУндан ташқари, EMA тасдиғидан ўтиши билан «Евроиттифоқда ишлаб чиқариш ҳажмини ошириш учун бир неча компаниялар билан музокаралар олиб борилмоқда», деган Дмитриев.\nҲозирча Евроиттифоқ ҳудудида тўрт вакцина расман рўйхатдан ўтган: Comirnaty (Pfizer/BioNTech), AstraZeneca, Moderna ва Janssen (Johnson & Johnson).\n«Агар Европанинг вакцина арсенали «Спутник» билан бойитилса, бу рус дипломатияси учун ҳақиқий ғалаба бўлади. Сўнгги йилларда Россия ва ЕИ ўртасидаги савдо алоқалари Қрим аннексияси ва Украина шарқига Москванинг аралашуви туфайли жорий қилинган санкциялар боис тушиб кетган. Бу, шунингдек, иттифоқнинг Москвага ҳар қандай ён босишни қоралайдиган ва Брюсселнинг Кремль билан ҳамкорлигини нормал қабул қиладиган давлатларга бўлинишига олиб келиши мумкин», деб ёзади Reuters.\n«Ҳатто биз шифокорларда ҳам маълумот йўқ!»\nЕвроиттифоқдан чиқиб кетган ва вакцинация катта темпларда кетаётган Буюк Британиядан фарқли ўлароқ, континентал Европада бу жараён жуда секин кечмоқда. Шунинг фонида Брюссель қаттиқ танқид остига олинмоқда, шу жумладан, Москва тарафидан ҳам.\nДушанба куни Ҳендрик Дамс билан учрашган Давлат думаси спикери Вячеслав Володин «Россия вакцинасини Европа бозорига киришига қаршилик қилинаётганига бир неча мисоллар бор» дея шикоят қилган.\nБунга жавобан Дамс ЕМА Европада талаб борлиги боис «Спутник» вакцинасини Европа Иттифоқига етказишни кўриб чиқмоқда, деб айтган.\nДавлат думаси матбуот хизматига таянган ҳолда Россиянинг кўплаб оммавий ахборот воситалари хабар беришди. Лекин буни янгилик ҳам деб бўлмайди: «Спутник» вакцинасини тасдиқдан ўтказиш учун Европа регулятори 4 март куни ариза қабул қилган.\nFrance Press нинг хабар беришича, Чехия ва Словакияда бир неча ҳафтадан бери коронавирусдан ўлим бўйича жон бошига дунёдаги энг катта кўрсаткичлар қайд этиляпти. Париж ва унинг атрофидаги касалхоналар коронавирус беморлари оқимини эплолмай қоладиган даражага келиб қолаёзди. Италияда эса, карантин чоралари яна кучайтирилмоқда, Германия фуқароларини «учинчи тўлқин»дан огоҳлантирмоқда.\nБироқ шунга қарамай «Спутник» вакцинаси вазиятни ўнглашга ёрдам беришига барча мутахассислар ҳам ишонишмаяпти.\n«Вакцинация препарат ҳақида тўлиқ маълумотга эга одамларга қилиниши керак. Лекин уларга нима дейиш мумкин агарки, шифокорларнинг ўзи ҳам вакцина ҳақида зарур маълумотга эга бўлмаса?!», дея Словакиянинг тиббиёт ходимлари касаба уюшмаси раиси Петер Висолайскийдан иқтибос келтиради Lancet.\n«Бирор мижоз олдимга келиб «Спутник» ҳақида сўраса, мен тавсия қилолмайман деган бўлардим. Балки бу яхши ва самарадор вакцинадир. Лекин у рўйхатдан ўтказилмаган, демак, у ҳақда маълумот йўқ», дейди Висолайский.


Али Отажонов турмуш ўртоғи билан тушган суратини оммага тақдим этди » Ўзбекистон янгиликлари – Zamin.uz\n09-07-2016 | 18:28\nZAMIN.UZ / Маданият / 09 Июл 2016 года1 907\nХушовоз хонанда Али Отажонов шу вақтгача турмуш ўртоғи билан тушган суратларида унинг юзини яшириб, оммадан беркитиб келарди. У бу анъанага нуқта қўйди, деб ёзмоқда "Qalampir" сайти. Хонанда бугун Instagram’даги шахсий саҳифасига турмуш ўртоғи билан тушган суратини жойлаштириб, уни таваллуд куни куни билан табриклади. “Ҳаётингдаги ва хаёлингдаги инсон бир бўлса, дунёдаги энг бахтли инсонлардансан. Менинг бахтимсан! Сени Оллоҳ учун севаман. Туғилган кунинг муборак бўлсин”, деб ёзади Отажонов. Али Отажоновнинг ёзганларига нисбатан ижтимоий тармоқ фойдаланувчилари ва ўзбек шоу-бизнесининг таниқли вакиллари ўз изоҳларини қолдиришар экан, Али ва Гавҳарнинг бир-бирига жуда мос эканини алоҳида таъкидлаб, икки ёшга бахт тилашмоқда.\nЎқишни тавсия қиламиз Хонанда Дилсўз турмуш ўртоғи билан дуэт куйлади


Нима учун криптовалюталар учун электр энергиясига мутаносиб ҳақ тўлаш керак? - 03.10.2019, Sputnik Ўзбекистон\nЎзбекистонда криптовалюталар ишлаб чиқарувчилари учун электр энергияси истеъмоли бўйича тегишли нарх-наволар белгиланиши режалаштирилмоқда. 03.10.2019, Sputnik Ўзбекистон\n© Sputnik / Владимир Астапкович / Фотобанкка ўтишТехнология блокчейн и монета биткоин\nТОШКЕНТ, 3 окт – Sputnik. Ўзбекистонда криптовалюталар ишлаб чиқарувчилари учун электр энергияси истеъмоли бўйича тегишли нарх-наволар белгиланиши режалаштирилмоқда. Бу ҳақда Энергетика вазирлиги матбуот хизмати хабар берди.\nҚайд этилишича, Ўзбекистоннинг истеъмолчиларни энергия таъминоти бўйича сиёсати ижтимоий йўналтирилган бўлиб қоляпти. Амалиётда бу электр энергияни ишлаб чиқаришда фойдаланиладиган газ қийматининг дотация қилинишини англатади. Бу мамлакат томонидан аҳолини, ўзбекистонликлар учун иш ўринларини яратаётган мамлакат ишлаб чиқарувчиларини қўллаб-қувватлаш мақсадида амалга оширилмоқда.\n“Англашиладики, криптовалютани қўлга киритиш майнинг каби ҳодисаларнинг энергия харажатларини ижтимоий қўллаб-қувватлаш сиёсатига мутлақо дахли йўқ. Айни пайтда майнинг фермалари фаолияти катта миқдорда электр энергиясини ва унинг барқарор келиб туришини талаб қилади. Яъни бунга нархи бўйича давлат томонидан дотация қилингани учун ижтимоий мақсадларга йўналтирилиши лозим бўлган катта миқдордаги электр энергия сарфланмоқда. Демак, Ўзбекистонда ишлаб чиқарилаётган электр энергиянинг мақсадсиз сарфланиши учун тегишли тарзда ҳақ тўланиши лозим. Вазирлар Маҳкамасининг янги қарори лойиҳасида бу ўз ифодасини топган”, - дейилади хабарда.\nТаъкидланишича, ушбу қарор қабул қилиниши билан тегишли бизнес турини идентификация қилиш имконини берувчи механизмлар ишлаб чиқилади, чунки ҳар қандай бизнес қонунийлаштирилган бўлиши керак. Қонунийлаштиришдан бош тортиш криптовалюта ноқонуний амалиётларда фойдаланиши мумкин, деган шубҳа уйғотади. Шу тарзда, майнинг-фермаларнинг қонунийлаштирилиши уларга нисбатан электр энергиянинг янги тарифини қўллаш имконини беради.


АҚШ махсус хизматларининг фикрича, бу йил Россия яна сайловларга аралашиши мумкин\nАҚШдаги разведка хизматлари раҳбарларининг тан олишларича, 2018 йилги оралиқ сайловларга Россия томонидан аралашиш кутилмоқда. Сайловлар 435 нафар Конгрессмендан ташкил топган Вакиллар палатаси таркибини белгилаб беради.\nШунингдек, юзта ўриндан ташкил топган юқори палатадаги 34 нафар сенатор ҳам аниқланади. Сайловлар 2018 йилнинг 6 ноябрь куни бўлиб ўтади.\nСешанба, 13 февраль куни Сенат қўмитаси аъзолари олдида чиқиш қилган миллий разведка директори Дэн Коутс баёнот бериб, бўлажак сайловларга ҳалақит бериш мақсадида Россия ўз ташвиқоти, қўйилган одамлари ва ижтимоий тармоқлардан фойдаланишни давом эттиради, деди.\n«2016 йилги сайловлардаги аралашуви муваффақиятли бўлганига ишонган Россия” 2018 йилги сайловларга аралашишига шубҳа йўқ. Коутс шу каби баёнот билан глобал таҳдидларга бағишланган Сенатнинг йиллик эшитувларида чиқиш қилди. Йиллик эшитувлар разведка қўмитаси томонидан ўтказилади.\nБерилган бу фикрлар бошқа бешта разведка идораси, жумладан МРБ директори Майк Помпео томонидан қўллаб-қувватланди. Икки ҳафта муқаддам у баёнот бериб, АҚШдаги бўлажак сайловларга Москва таъсир кўрсатишга ҳоҳиш билдиришини айтган эди.\nСенат қўмитасининг Демократик партиядан ўринбосари 2018 йилги сайловларга Россия томонидан бўладиган аралашувларга Трамп маъмурияти “тайёр эмаслигини” шаъма қилиб ўтди.


ВВС: Россия ва Италиядаги қимор синдикатлари халқаро теннис ўйинларини сотиб олишган\n25 июн 2022, Тошкент вақти: 07:06\nЖаҳон тенниси 18 январь куни куни пайдо бўлган хабардан жунбушга келди. BBC ва BuzzFeed News сайтларида эълон қилинган хабарга кўра, Теннис Профессионаллари Уюшмаси (АТР) ташкилоти ўйинларнинг сотиб олиниши билан боғлиқ муаммони ҳал эта олмаганликда айбланади.\nАйтилишича, ўйинларни сотиб олиш уруиншларига Россия, шимолий Италия ва Сицилияда қимор синдикатлари аралашган.\nХабарда эркаклар профессионал теннисини бошқарадиган АТР ташкилоти 2007 йилда бу хусусда бошлаган тергов хулосалари келтирилган.\nBBC ва BuzzFeed News хабарларида айтилишича, 50 энг яхши теннисчи рўйхатига кирувчи 16 нафар спортчи мунтазам равишда ўйинни атайлабдан ютқазиб берганликда гумон этилгани тўғрисида ташкилотнинг Теннис интизом қўмитасига хабар қилинган.\nЛекин мазкур қўмита, дейилади хабарда ё бу гумонлар бўйича тегишли чора кўрмаган ёки тегишли санкцияларни қўлламаган.\nBBCга кўра, Россия, Италия ва Сицилиядаги қимор синдикатлари ўйинларнинг сотиб олинишидан юз минглаб ноқонуний даромад кўрган.\nАТР бу хабарларни рад қилмоқда.


Саида Мирзиёева ташаббуси билан Катта Лангар Қуръони саҳифалари сақлаб қолинди — Sof.uz\n13.06 21:03 106 Ўзбекистон\nЎзбекистонда сақланиб келинаётган VIII асрга оид Катта Лангар Қуръони саҳифаларини реставрация қилиш ишлари якунланди. Реставрация ишлари 2019 йилда, ўша вақтда АОКА директори ўринбосари бўлган Саида Мирзиёева ташаббуси билан бошланганди.\nУни реставрация қилиш ишлари Ўзбекистон мусулмонлари идораси кутубхонасининг реставрация лабораториясида олиб борилган. Жараёнда Лувр музейи реставраторлари Аксел Дело ва Ауреля Стрери, Ўзбекистон мусулмонлари идораси кутубхонасининг мудири Камолиддин Маҳкамов ва кутубхонанинг етакчи мутахассиси, реставратор Саидраҳмат Икромов, Ўзбекистон миллий кутубхонаси консервация ва реставрация бўлими бош мутахассиси Шуҳратиллоҳ Пўлатов, Маданият ва санъатни ривожлантириш жамғармасининг Маданий ҳамкорлик бўлими бошлиғи Бобур Мирзо Саёмов иштирок этган.\nРеставрация ишлари 3 босқичда амалга оширилган.\nБиринчи босқичида (2019 йил 7—16 ноябрь) реставрация режаси тузилган, Қуръон ҳолатининг ёзма тавсифлари ва фотофиксациялари амалга оширилган. Саҳифалар алоҳида варақларга ажратилиб, саҳифалар четлари йиртилиб кетишига олиб келган эски прошивкаси олиб ташланган.\nИккинчи босқичда (2020 йил 5—12- февраль) муқаддас китобнинг 13 та саҳифасини бевосита тиклаш ишлари амалга оширилган ва уларни 15 ойга махсус пресс остида сақлаш билан якунланган.\nЯкуний босқичда (2021 йил 25—29 май) саҳифалар пресс остидан олиниб, унга имкон қадар дастлабки кўринишини қайтаришга ҳаракат қилинган ва яхши сақланиши учун махсус қадоқларга жойлаштирилган.\nКатта Лангар Қуръони саҳифалари Қашқадарё вилояти Қамаши туманидаги «Лангар ота» масжидида узоқ сақлангани учун шу номни олган. Илмий изланишларга кўра, у VIII асрнинг сўнгги чорагида — араб тили грамматикаси шакллантириши пайтида яратилган. Экспертларнинг фикрича, Катта Лангар Қуръони қўлёзмасининг умумий ҳажми 206 саҳифа бўлиб, бугунги кунгача ундан 97 та саҳифаси сақлаб қолинган. Шундан 17 та саҳифа Ўзбекистонда сақланмоқда.\nЎзбекистон мусулмонлари идораси раиси, муфтий Усмонхон Алимовнинг таъкидлашича, дунёда Катта Лангар Қуръони фақат битта нусхада мавжуд. Унинг 13 саҳифасини реставрация қилиш жуда оғир ва мураккаб бўлди. Шу билан бирга, Ўзбекистон мусулмонлари идораси яқинда Санкт-Петербургда сақланаётган Катта Лангар Қуръонининг 81 варақ факсимиле нусхаларини олиб келди.\n«Шундай қилиб, ушбу ноёб қўлёзма асрлар давомида бизда сақланиб, авлоддан авлодга мерос бўлиб боради», — деган Усмонхон Алимов.\n«Катта Лангар Қуръони саҳифалари яна кўп асрлар нафақат биз – ўзбекистонликлар, балки бутун дунё мусулмонлари, бутун инсониятнинг маънавий бойлиги бўлиб хизмат қилади, деган умиддамиз», — деган Саида Мирзиёева.\nБугун, 11:48 321 Ўзбекистон